hotchpotch/miracl-hf-unified huggingface dataset:
মিউজিয়াম অব রাজাস
রাজাদের জাদুঘর' যা হাসন রাজার জাদুঘর নামেই সমধিক পরিচিত, বাংলাদেশের সিলেট জেলায় অবস্থিত লোক জাদুঘর।
একদা হাসন রাজার উত্তরসূরিদের রাজবাড়িটিই বর্তমানের বিখ্যাত হাসন রাজা জাদুঘর। জাদুঘরটি সিলেট সিটি কর্পোরেশনের প্রাণকেন্দ্র জিন্দাবাজারে অবস্থিত। এটি সিলেট ওসমানী আন্তর্জাতিক বিমানবন্দর থেকে ১০ কিলোমিটার সিলেট রেল স্টেশন থেকে ৫ কিলোমিটার দূরে অবস্থিত।
জাদুঘরটি দেখাশোনা ও রক্ষণাবেক্ষণের দ্বায়িত্বে আছে শিক্ষাবিদ দেওয়ান তালিবুর রাজা ট্রাস্ট। দেওয়ান তালিবুর রাজা হাসন রাজার প্রপৌত্র। সিলেটের জমিদার এবং কবি দেওয়ান হাসন রাজা চৌধুরীকে কেন্দ্রে রেখে লোক সংগীত এবং কবিতা দিয়ে সাজানো হয়েছে জাদুঘর টি। ২০০৬ সালের ৩০ জুন জাদুঘরের উদ্যোগে সহস্র সংগীত প্রেমী সমবেত হয়ে একই সঙ্গে এক তারা বাজায় যা এক অনন্য ব্যতিক্রম আয়োজন।
রাজাকুঞ্জ হচ্ছে শতবর্ষী পুরাতন টিন শেডের দালান যাতে অল্প কয়েকটি কক্ষ আছে। প্রধান ফটকের কয়েক মিটার পরেই জাদুঘরের অবস্থান। দর্শনার্থীদের প্রবেশ পথে দেওয়ান হাসন রাজা এবং তার পুত্র একলিমুর রাজা চৌধুরীর প্রতিকৃতি স্থাপিত আছে। জাদুঘরটিতে দুটি গ্যালারী আছে।
এম এস শুভলক্ষ্মী
এম এস শুভলক্ষ্মী ("") (১৯১৬-২০০৪) কর্ণাটকী শাস্ত্রীয় সংগীতের বিশিষ্ট সংগীত শিল্পী ছিলেন। তিনি ভারতীয় সংগীতকে পৃথিবীর বিভিন্ন দেশে প্রচার ও প্রসার করার ক্ষেত্রে গুরুত্বপূর্ণ ভূমিকা নিয়েছিলেন। ১৯৯৮ সালে ভারত সরকার তাঁকে ভারতের শ্রেষ্ঠ পুরস্কার ভারত-রত্ন পুরস্কারে সম্মানিত করেন। শুভলক্ষ্মী একজন প্রখ্যাত অভিনেত্রীরূপেও বিখ্যাত ছিলেন।
এম. এস. শুভলক্ষ্মীর জন্ম হয় ১৯১৬ সালে দক্ষিণ ভারতের মাদুরাই নামক স্থানে। ২৪ বছর বয়সে শুভলক্ষ্মী সেহ. টি. সদাশিবমর সাথে বিবাহ সূত্রে আবদ্ধ হন। তিনি সবসময় কপালে একটা বড় সিন্দুরের ফোঁটা আঁকতেন, নাকের দুপাশে নাকফুল পরতেন এবং তাঁর হাতে সবসময় একটি বড় ফুলের মালা শোভা পেত। ছোটবেলায় তিনি বাড়ি থেকে একটি সংগীতের পরিবেশ লাভ করেছিলেন। শুভলক্ষ্মীর মা ছিলেন একজন প্রখ্যাত গায়িকা। মা নিজের মেয়েকে একজন সু-গায়িকা করতে কামনা করেছিলেন। তিনি ছোটবেলায় মায়ের থেকেই সংগীতের অনুপ্রেরণা লাভ করেন ও মায়ের থেকেই প্রয়োজনীয় সংগীতের শিক্ষা লাভ করেন। মীনাক্ষী মন্দির-এ শুভলক্ষ্মীর মা সংগীতানুষ্ঠানে যোগদান করেছিলেন ও মায়ের সাথে শুভলক্ষ্মীও মীনাক্ষী মন্দিরে গাইতে মাকে সহায়তা করেছিলেন।
শুভলক্ষ্মীর সতেরো বছর বয়সে তিনি মাদ্রাজ মিউজিক একাডেমীতে সংগীত পরিবেশন করার সুবিধা লাভ করেন ও দর্শকের ভূয়সী প্রশংসা লাভ করতে সমর্থ হন। একজন ভাল গায়িকা হিসাবে সমাজ থেকে স্বীকৃতি লাভ করেন। ১৯৪৩ সালে তিনি সর্বভারতীয় সংগীতানুষ্ঠানে সংগীত পরিবেশন করাতে, সর্বভারতীয় স্তরে তাঁর নাম-যশ বিয়পি পরে। তিনি একজন প্রখ্যাত অভিনেত্রী রূপেও বিখ্যাত ছিলেন। তিনি মীরা নামক একটি চলচ্চিত্রে অভিনয় করে দর্শকের মন জয় করেছিলেন এবং সেই চলচ্চিত্রে তিনি নিজে সংগীত পরিবেশন করেছিলেন। তিনি ছিলেন কর্ণাটকী সংগীতের একজন নিপুণ গায়িকা। মহাত্মা গান্ধীর ৭৮ তম জন্মোত্সব উপলক্ষে শুভলক্ষ্মী হরি তুম হারো জান কী পীর নামক ভজন পরিবেশন করেছিলেন।
১৯৬৬ সালে তিনি আমেরিকা যুক্তরাষ্ট্র কমন ওয়েলথ্-এর মহা সচিবের আমন্ত্রণে আমেরিকা যান ও সেখানে সংগীত পরিবেশন করে শ্রোতাদের মন জয় করতে সমর্থ হন। ১৯৫৪ সালে ভারত সরকার তাঁকে পদ্মভূষণ উপাধিতে বিভূষিত করে। তাঁকে সংগীত নাটক একাডেমী ও সংগীত কলানিধি পুরস্কারেও সম্মানিত করা হয়েছিল। ১৯৭৪ সালে তিনি সন্মানীয় রামণ ম্যাগসেসে পুরস্কার লাভ করেন।এই কিংবদন্তি শিল্পীর ২০০৪ সালে পরলোকপ্রাপ্তি ঘটে।
ননীবালা দেবী
ননীবালা দেবী (জন্ম ১৮৮৮ মৃত্যু ১৯৬৭) একজন বাঙালী বিপ্লবী ও প্রথম মহিলা রাজবন্দী। পিতার নাম সূর্যকান্ত বন্দ্যোপাধ্যায় ও মাতার নাম গিরিবালা দেবী। নিবাস বালি, হাওড়া।
মধ্যবিত্ত ব্রাহ্মণ পরিবারের সন্তান। এগারো বছর বয়েসে বিবাহ হয়। মাত্র ১৬ বছরে বাল্যবিধবা অবস্থায় পিতৃগৃহে ফিরে আসেন। নিজের চেষ্টায় লেখাপড়া চালিয়ে যেতে চাইলেও সমাজের নানা বাধায় তাকে বাড়ি ছাড়তে হয়। আশ্রয় নেন আড়িয়াদহ মিশনে।
ননীবালা দেবী তার ভাইপো বিপ্লবী অমরেন্দ্র চট্টোপাধ্যায়ের কাছে বিপ্লবী আন্দোলন ও যুগান্তর দলের কার্য সম্পর্কে অবহিত হন প্রথম। ১৯১৫ সালে আলিপুর জেলে বন্দী বিপ্লবী রামচন্দ্র মজুমদারের কাছ থেকে গোপন তথ্য আনার জন্যে ঐ বন্দীর স্ত্রী পরিচয়ে দেখা করেন পুলিশকে কিছুমাত্র জানতে না দিয়ে। ততকালীন যুগে একজন বিধবা হিন্দু মহিলার এই সাহসী পদক্ষেপ প্রায় অকল্পনীয় ছিল। এরপরে বিভিন্ন সময় পলাতক বিপ্লবীদের নিরাপদ আশ্রয়ের জন্যে চন্দননগর শহরে গৃহকর্ত্রীর ছদ্মবেশ নিয়েছেন। পুলিশ তাকে সন্দেহ করলে গ্রেপ্তারি এড়াতে পেশোয়ার চলে যান। ব্রিটিশ পুলিশ তাকে কলেরা রোগাক্রান্ত অবস্থাতেই গ্রেপ্তার করে ও বেনারস জেলে পাঠায়। সেখানে তিনি যথেচ্ছ অত্যাচারের শিকার হন যদিও বিপ্লবী সংগঠনের গুপ্ত খবর বার করতে পারেনি। তাকে প্রেসিডেন্সি জেলে পাঠানো হয়।
কলকাতার প্রেসিডেন্সি জেলে তিনি অনশন ধর্মঘট শুরু করলে কারা কতৃপক্ষ নড়ে চড়ে বসে, কি শর্তে তিনি অনশন ত্যাগ করবেন জানতে চাইলে ননীবালা লিখিত জানান বাগবাজারে শ্রীরামকৃষ্ণ পত্নীর কাছে রাখা হলে তিনি অনশন ভংগ করবেন। সাহেব অফিসার সেই দরখাস্ত ছিঁড়ে ফেললে তিনি সাহেবকে চড় মেরে অপমানের প্রতিশোধ নেন বলে শোনা যায়। তিনি অনশন করেছিলেন টানা একুশ দিন। তাকে ১৯১৮ সালের ৩ নং রেগুলেশনে স্টেট প্রিজনার হিসেবে আটক রাখা হয়। বাংলার তিনিই একমাত্র মহিলা স্টেট প্রিজনার। ১৯১৯ সালে মুক্তিলাভ করেন বিপ্লবী ননীবালা দেবী। তার শেষ জীবন অসহায় ও নির্বান্ধব অবস্থায় কেটেছে।
হরিনারায়ণ ঘোষাল
হরিনারায়ণ ঘোষাল বা থাকিন বা তিন (১৯১৫ - ১৮ জুন, ১৯৬৭) বর্মার কমিউনিস্ট পার্টি প্রতিষ্ঠাতা, বিপ্লবী আন্দোলনের প্রবীন সাম্যবাদী নেতা। পিতা হর্ষনাথ ঘোষাল। আদি বাড়ি বাংলাদেশের বিক্রমপুর, ঢাকা।
ঘোষালের পিতা বর্মার কারাবিভাগের কর্মী ছিলেন। কার্যসূত্রে তিনি বর্মাতেই শিক্ষা সম্পুর্ন করেন। বদলীর চাকরি হওয়ার কারনে দেশের নানা জায়গার স্কুলে পড়তে হয়েছে। ছাত্রাবস্থায় বাংলার সশস্ত্র বিপ্লবীদের প্রভাবে রাজনীতিতে আকৃষ্ট হন। রেঙ্গুনে কলেজে পড়ার সময় বেংগলী স্টুডেন্ট এসোসিয়েশনের সাথে যোগাযোগ হয় তার। ঘোষাল ছিলেন ছাত্র - যুব দের ভেতর ভীষন জনপ্রিয়। দীর্ঘদেহী, কৃষ্ণবর্ন এবং ক্ষুরধার ব্যক্তিত্বসম্পন্ন।
বেঙ্গলী স্টুডেন্ট এসোসিয়েশনের অন্য সমস্ত সদস্যরা মূলত তারই প্রেরণায় কমিউনিস্ট মতবাদে আগ্রহী হন। বেঙ্গলী স্টুডেন্ট এসোসিয়েশন বর্মার মুক্তিসংগ্রামে ও চট্টগ্রাম যুববিদ্রোহে গুরুত্বপূর্ণ স্থান অধিকার করেছিল। সদস্যদের মধ্যে ডাক্তার অমর নাগ, সুবোধ মুখার্জী, গোপাল মুন্সী, অমর দে, মাধব মুন্সী অন্যতম। বর্মা কমিউনিস্ট পার্টির প্রতিষ্ঠাতা সংগঠকদের মধ্যে প্রবীন এই ব্যক্তিত্ব আত্মগোপন করা অবস্থায় 'থাকিন ঠে' কিংবা 'থাকিন বা তিন' নামে পরিচিত ছিলেন। ট্রেড ইউনিয়ন আন্দোলন, ছাত্র সংগ্রামে তিনি ছিলেন অগ্রনী সেনানী। ১৯৪১ এর ফেব্রুয়ারি মাসে প্রায় সমস্ত বাঙালি কমিউনিস্ট কর্মীরা গ্রেপ্তার হয়ে যান। ঘোষাল বন্দী হন ইনসিন জেলে। তারপর সুবোধ মুখার্জী, অমর দে'র সাথে তাকে হেনজাদা জেলে পাঠানো হয়। এর কিছুকাল পরই জাপানি আক্রমনে ইংরেজরা বর্মা ছেড়ে পালাতে শুরু করে। জাপ বোমাবর্ষণে জেলখানা ভেংগে গেলেও আশ্চর্যজনক ভাবে বেঁচে যান হরিনারায়ন ঘোষাল সহ বাকি কমিউনিস্ট বিপ্লবীরা। বহু বিপদ পেরিয়ে প্রায় পুরো রাস্তা পদব্রজে অতিক্রম করে ভারতে আসেন তারা। এই যাত্রায় হরিনারায়ণ ঘোষালের সাথে ছিলেন সাধন ব্যানার্জী, অমর দে প্রমুখ। অন্যান্য কমিউনিস্ট বাঙালী বিপ্লবীরাও বিভিন্ন দলে ভাগ হয়ে বর্মা পরিত্যাগ করেন।
দেশে ফিরে তিনি পার্টির স্বেচ্ছাসেবক গড়ে তোলার কাজে নিয়োজিত হন। এরপরেও ভারতের কমিউনিস্ট পার্টি ও বর্মার কমিউনিস্ট সংগঠনের মধ্যে যোগাযোগ ও সমন্বয় রক্ষার কাজে ব্রিটিশ পুলিশের নজর এড়িয়ে কলকাতায় এসেছেন একাধিকবার। তার দিদি চারু বসু কলকাতায় নকশাল আন্দোলনের সাথে যুক্ত ছিলেন।
১৯৪৫ পরই ঘোষাল ও অন্যান্য বিপ্লবীরা প্রায় সকলেই বর্মা ফিরে আসেন অসমাপ্ত বিপ্লব পূর্ন করার আশায়। '১৯৪৮ এর বিপ্লবী সম্ভাবনা' নামে রনকৌশলের দলিল পেশ করেন ঘোষাল যাতে লেখা ছিল "বর্মার স্বাধীনতা একটা ধাপ্পা"। ১৯৪৮ সালে ১৪ মার্চ বার্মাতে এক বিশাল জনসভায় তিনি দেশজুড়ে সশস্ত্র সংগ্রামের ডাক দেন গন মিলিশিয়া গঠনের মাধ্যমে। গোটা দেশ জুড়ে তীব্র গন আন্দোলন দমনে সরকার চরম দমনপীড়ন চালায়। পার্টির পলিটব্যুরো নেতা ঘোষাল ছিলেন মূলত প্রধান তাত্বিক যার রনকৌশলকে 'ঘোষাল থিসিস' বলা হতো। জনপ্রিয়তায় ও পার্টি নেতৃত্বের ভেতর অং সান এর পরেই ছিল এই বাঙালি বিপ্লবীর স্থান। কমিউনিস্ট পার্টি নিষিদ্ধ ঘোষিত হলে তিনি আত্মগোপন করেছিলেন।
বিপ্লবী হরিনারায়ণ ঘোষালের মৃত্যু আজো রহস্যাবৃত। দীর্ঘকাল আত্মগোপন থাকা অবস্থাতেই পার্টির অন্তর্বিরোধের ফলে কোনঠাসা হন। পরে তাকে হত্যা করা হয় এরকম ধারনা প্রচলিত আছে।
লুইস ও ক্লার্কের অভিযান
লুইস ও ক্লার্কের অভিযান যা কর্পস অফ ডিসকভারি অভিযান নামেও পরিচিত, ছিলো মার্কিন যুক্তরাষ্ট্রের মধ্যবর্তী অঞ্চলে পরিচালিত একটি অভিযান যা প্রথমবারের মতো বর্তমান মার্কিন যুক্তরাষ্ট্রের পশ্চিমাঞ্চল পাড়ি দিতে সমর্থ হয়েছিলো। সেইন্ট লুইস থেকে শুরু হয়ে এটি পশ্চিম দিকে যাত্রা শুরু করে যা পরবর্তীতে মহাদেশীয় ভাগ পার হয়ে প্রশান্ত মহাসাগরীয় উপকূলে পৌঁছতে সমর্থ হয়।
ফ্রান্সের কাছ থেকে ১৮০৩ সালে লুইজিয়ানা পারচেজের ক্রয়ের পর মার্কিন রাষ্ট্রপতি থমাস জেফারসন এই অভিযান শুরুর নির্দেশ দেন। মার্কিন সেনাবাহিনীর একটি দলের স্বেচ্ছাসেবকদের এই অভিযানের জন্য নির্ধারণ করা হয়। রাষ্ট্রপতি জেফারসন ক্যাপ্টেন মেরিওয়েদার লুইস ও তার বন্ধু সেকেন্ড লেফট্যানেন্ট উইলিয়াম ক্লার্ককে এই অভিযানের নেতৃত্ব প্রদান করেন। ১৮০৪ সালের মে মাসে এই অভিযান শুরু হয়ে ১৮০৬ সালের সেপ্টেম্বর মাসে শেষ হয়। অভিযানের মূল উদ্দেশ্যে ছিলো নতুন যোগ হওয়া এই বিশাল অঞ্চলের মানচিত্র তৈরি করা এবং আমেরিকা মহাদেশের পশ্চিমাঞ্চলে ভ্রমণ করার জন্য একটি কার্যকর পথ খুঁজে বের করা। এছাড়াও ব্রিটিশ ও ইউরোপীয়দের আগেই আমেরিকার এই দুর্গম অঞ্চলে মার্কিনীদের উপস্থিতির মাধ্যমে এই অঞ্চলের ওপর নিজেদের কর্তৃত্ব স্থাপন করাও ছিলো এই অভিযানের একটি অন্যতম উদ্দেশ্য।
অভিযানটির অপেক্ষাকৃত কম গুরুত্বপূর্ণ লক্ষ্য ছিলো বৈজ্ঞানিক ও অর্থনৈতিক, যার মধ্যে ছিলো এই অঞ্চলের প্রাণী, উদ্ভিদ, ও ভৌগলিক বৈচিত্রের ওপর তথ্য সংগ্রহ এবং আদিবাসী নেটিভ আমেরিকানদের বিভিন্ন গোত্রের সাথে বাণিজ্যিক সম্পর্ক স্থাপন করা। অভিযান শেষে বিভিন্ন মানচিত্র, নকশা, ও দিনলিপির রেকর্ড নিয়ে অভিযাত্রীরা সেইন্ট লুইসে ফিরে আসেন এবং প্রাপ্ত সকল উপাত্ত প্রতিবেদন আকারে রাষ্ট্রপতি জেফারসনের কাছে উপস্থাপন করেন।
ব্যাংক এশিয়া লিমিটেড
ব্যাংক এশিয়া লিমিটেড বাংলাদেশের একটি বাণিজ্যিক ব্যাংক। জনাব আরফান আলী ব্যাংক এশিয়া লিমিটেড এর প্রেসিডেন্ট ও ব্যবস্থাপনা পরিচালক।
ব্যাংকটি ১৯৯১ সালে প্রতিষ্ঠিত হয়। একটি পাবলিক লিমিটেড কোম্পানি হিসেবে ২৮ সেপ্টেম্বর ১৯৯৯ তারিখে কোম্পানি আইন ১৯৯৪-এর অধীনে নিবন্ধিত হয়ে একই বছরের ২৭ নভেম্বর ব্যবসায় আরম্ভ করে। ব্যাংকটি অনুমোদিত ও পরিশোধিত মূলধন যথাক্রমে ৮০০ মিলিয়ন ও ২১৮ মিলিয়ন টাকা। এ ব্যাংকের পরিশোধিত মূলধন প্রতিটি ১০০ টাকা মূল্যের ২১,৮০,০০০টি সাধারণ শেয়ারে বিভক্ত এবং তা সম্পূর্ণভাবে স্পন্সরগণ কর্তৃক পরিশোধিত। ২০০১ সালে ব্যাংকটি কানাডা ভিত্তিক নোভা স্কোশিয়া ব্যাংক এর বাংলাদেশ শাখাটির দায় সম্পদসহ সকল পরিসম্পদ ক্রয় করেছে। বাংলাদেশের ব্যাংকিং ইতিহাসে এ ধরনের ঘটনা এটাই প্রথম। পরবর্তীকালে এটি মুসলিম কমার্শিয়াল ব্যাংক (এমসিবি)-এর বাংলাদেশ শাখার দায় ও পরিসম্পদসমূহও একইভাবে ক্রয় করে। এছাড়া ২০০৩ সালে ব্যাংকটি আইপিও-র মাধ্যমে শেয়ার বাজার থেকে মূলধন সংগ্রহ করে।
ব্যাংক এশিয়া মূলত বিদ্যুৎ, ইস্পাত, টেলিযোগাযোগ, অবকাঠামোগত উন্নয়নসহ অন্যান্য খাতে সিন্ডিকেশন অর্থায়ন করে থাকে। ব্যক্তি খাতে অর্থায়নে ২০০৬ সালের শুরুর দিকে ‘কাভারেজ’ নামক ব্র্যান্ডের আওতায় যাত্রা শুরু করে। এই খাতের বিভিন্ন পণ্যের মধ্যে রয়েছে ক্রেডিট কার্ড, ব্যক্তি খাতে স্থায়ী ঋণ, অনিরাপদ ব্যক্তি ঋণ, পেশাজীবী ঋণ, বয়োজ্যেষ্ঠ নাগরিক ঋণ, গাড়ি ক্রয় ঋণ এবং গৃহ অর্থায়ন। ২০০৮ সালের শেষ ভাগে ‘ভিসা দ্বৈত মুদ্রা’ ক্রেডিট কার্ড চালু করার পাশাপাশি ‘ভিসা টুনটুনি’ নামে আরও একটি মিনি ক্রেডিট কার্ড চালু করে।
ব্যাংক এশিয়া সমাজ গঠনের ক্ষেত্রে শিক্ষার অপরিহার্য ভূমিকার কথা চিন্তা করে ব্যাংক এশিয়া ‘ব্যাংক এশিয়া উচ্চ শিক্ষা বৃত্তি’ প্রকল্প গ্রহণ করেছে। বাংলাদেশ চক্ষু হাসপাতাল এর চিকিৎসা সহযোগিতায় ব্যাংক এশিয়া বাংলাদেশের জন্মান্ধ শিশুদেরকে অস্ত্রোপচারের মাধ্যমে চোখের আলো ফেরাতে আর্থিক সহায়তা প্রদান করছে। ২০০৮ সালে ইসলামিয়া চক্ষু হাসপাতালে একটি শিশু বিভাগ নির্মাণের জন্য ব্যাংক এশিয়া ২.০ মিলিয়ন টাকা অনুদান প্রদান করেছে। এছাড়াও বিনামূল্যে চক্ষু পরীক্ষা, শিক্ষাবৃত্তি, গ্রামাঞ্চলে কম্পিউটার প্রশিক্ষণ কেন্দ্র স্থাপন, ক্রীড়াঙ্গনে সহায়তা প্রভৃতি সামাজিক উন্নয়ন কর্মকান্ডে গুরুত্বপূর্ণ ভূমিকা পালন করে।
শাহ্‌জালাল ইসলামী ব্যাংক লিমিটেড
শাহ্জালাল ইসলামী ব্যাংক লিমিটেড (SIBL) হচ্ছে বাংলাদেশের একটি শরীয়াহ ভিত্তিক পরিচালিত প্রাইভেট খাতে বানিজ্যিক ব্যাংক। ব্যাংকিং কোম্পানি অাইন ১৯৯১-এর অধীনে নিবন্ধিত এই ব্যাংকটি ২০০১ সালের ১০ মে ব্যাংকিং কার্যক্রম শুরু করে। এ ব্যাংকের সকল কার্যক্রম ইসলামি শরীয়াহ্ মোতাবেক পরিচালিত হয় এবং ইসলামি শরীয়াহ্ অনুমোদিত বিভিন্ন পদ্ধতিতে বিনিয়োগ করে থাকে। বিনিয়োগলব্ধ মুনাফা থেকে আনুপাতিক হারে আমানতকারীদের মুনাফা প্রদান করা হয়।
পহেলা জুন ২০০১ সালে এই ব্যাংকটি একত্রিত হয়।২০১৪ সালে বাংলাদেশ দূর্নীতি দমন কমিশন ব্যাংকটির পরিচালক ও সাবেক চেয়ারম্যান মোহাম্মদ সোলাইমান গ্রেপ্তার হয় জয়নাব স্টিল, এসকে স্টিল ও প্যারাডাইস কর্পোরেশনকে অবৈধভাবে ১.৪ বিলিয়ন টাকা ঋণ দেওয়ার দায়ে। একই বছর অন্য এক পরিচালককে ১.৪৯ বিলিয়ন টাকা আত্নসাৎ করার দায়ে অভিযুক্ত করা হয়। 
২০১৫ সালে বাংলাদেশ দূর্নীতি দমন কমিশন বিসমিল্লাহ গ্রুপের চেয়ারম্যান খাজা সোলাইমান আনোয়ার চৌধুরীর নামে অন্যায়ভাবে ১.১ বিলিয়ন টাকা অর্থ আত্নসাৎ করার দায়ে মামলা করে।
২০১৬-এ বাংলাদেশ দূর্নীতি দমন কমিশন ব্যাংকটির সাবেক ডেপুটি ব্যবস্থাপনা পরিচালক মো: মনজুরুল ইসলাম এবং অন্য চারজনকে ২.৫ বিলিয়ন টাকা আত্নসাৎ করায় চার্জ করে। ভুয়া ঋণের মাধ্যমে তারা এই জালিয়াতি করেছিল।
শাহ্জালাল ইসলামী ব্যাংক লিমিটেড আকর্ষণীয় কিছু প্রকল্প গ্রহণ করেছে। এর মধ্যে টাকা দ্বিগুণ/তিনগুণ বৃদ্ধি প্রকল্প, মাসিক উপার্জন প্রকল্প, মাসিক আমানত প্রকল্প, হজ্ব ডিপোজিট প্রকল্প, মিলিয়নিয়ার প্রকল্প, হাউজিং ডিপোজিট প্রকল্প, ক্যাশ ওয়াক্ফ ডিপোজিট প্রকল্প, লাখপতি ডিপোজিট প্রকল্প, মোহর ডিপোজিট প্রকল্প, শিক্ষা ডিপোজিট প্রকল্প, বিবাহ ডিপোজিট প্রকল্প, কিস্তিতে গৃহসামগ্রী ক্রয় প্রকল্প, ক্ষুদ্র ব্যবসায়ী বিনিয়োগ কর্মসূচি, ক্ষুদ্র উদ্যোক্তা বিনিয়োগ কর্মসূচি, মাঝারি উদ্যোক্তা বিনিয়োগ কর্মসূচি, হাউজিং বিনিয়োগ প্রকল্প, গ্রামীণ বিনিয়োগ কর্মসূচি, গাড়ি ক্রয় বিনিয়োগ প্রকল্প এবং মহিলা উদ্যোক্তা বিনিয়োগ প্রকল্প, সিএনজি কনভারশন প্রকল্প, বৈদেশিক কর্মসংস্থান বিনিয়োগ প্রকল্প, বিবাহ বিনিয়োগ প্রকল্প, শিক্ষা বিনিয়োগ প্রকল্প এবং এক্সিকিউটিভ বিনিয়োগ প্রকল্প অন্যতম।
শাহ্জালাল ইসলামী ব্যাংক লিমিটেড পল্লী বিনিয়োগ কর্মসূচির আওতায় পল্লী শাখার মাধ্যমে কৃষি উৎপাদন ও কৃষিভিত্তিক শিল্প স্থাপনে আর্থিক সহায়তা প্রদান করে আসছে। শিল্প ক্ষেত্রে বিনিয়োগের মাধ্যমে কর্মসংস্থান সৃষ্টি, আয়ের নতুন ক্ষেত্র তৈরি করে জীবনযাত্রার মান উন্নয়নেও ব্যাংকটি গুরুত্বপূর্ণ ভূমিকা পালন করে।
সামাজিক দায়বদ্ধতার অংশ হিসেবে শাহ্জালাল ইসলামী ব্যাংক লিমিটেড দুঃস্থ ও সহায় সম্বলহীন মানুষের বিনামূল্যে চিকিৎসাসেবা প্রদান, দুর্গত এলাকায় খাদ্যসামগ্রী বিতরণ, মেধাবী অথচ দরিদ্র ছাত্র-ছাত্রীদের আর্থিক সহায়তা প্রদান এবং অন্যান্য জনহিতকর কাজ করে থাকে। ব্যাংকটি ‘শাহ্জালাল ইসলামী ব্যাংক ফাউন্ডেশন’ প্রতিষ্ঠা করেছে।
ফার্স্ট সিকিউরিটিজ ইসলামী ব্যাংক লিমিটেড
ফার্স্ট সিকিউরিটি ইসলামী ব্যাংক লিমিটেড হচ্ছে বাংলাদেশের একটি পাবলিক লিমিটেড ব্যাংক যেটি প্রতিষ্ঠিত হয়েছিল আগস্ট ২৯, ১৯৯৯ সালে।
ফার্স্ট সিকিউরিটি ইসলামী ব্যাংক লিমিটেড ১৯৯৯ সালে অর্ন্তভুক্ত করা হয় একটি বানিজ্যিক ব্যাংক হিসেবে। ১ বিলিয়ন টাকা মূলধন নিয়ে ২৫ অক্টোবর ১৯৯৯ সালে এটি যাত্রা শুরু করে। ২০১৪ সালে বাংলাদেশ স্পোটর্স প্রেস এ্যসোসিয়েশন (BSPA) এটিকে সেরা স্পন্সর হিসেবে ঘোষনা করে। ব্যাংকটি জাতীয় স্কুল হকি লীগকে স্পন্সর করেছিল।
সামাজিক দায়বদ্ধতার অংশ হিসেবে ব্যাংকটি প্রতি বছর মেধাবী শিক্ষার্থীদের বৃত্তি প্রদান করে থাকে। ব্যাংকি একটি দাতব্য হাসপাতাল ও বিদ্যালয় স্থাপন করেছে।
এডমন্টোসরাস
এডমন্টোসরাস হচ্ছে হার্ডোসরিড গণের ডাইনোসর। এর দুটি প্রজাতি রয়েছে, এডমন্টোসরাস রিগালিস এবং এডমন্টোসরাস এন্নেকটেনস। এডমন্টোসরাস রেগিলসের ফসিল পাওয়া গেছে উত্তর আমেরিকার পশ্চিমাংশে। এডমন্টোসরাস হচ্ছে শেষ অপক্ষী ডাইনোসর এবং ট্রাইসেরাটপস এবং টাইর‍্যান্নোসরাসের সাথে টিকে ছিলো।
এডমন্টোসরাস হচ্ছে বৃহৎ আকারের হ্যাড্রোসরিড প্রজাতির ডাইনোসর। এরা ৩৯ ফুট পর্যন্ত লম্বা এবং ৪ মেট্রিক টনের মত ওজন হয়। জাদুঘরে সংরক্ষিত এডমন্টোসরাস এন্নেকটেনস এর আকার ১৫ মিটার এবং ওজন ৯.০৭ মেট্রিক টন।
এডমন্টোসরাসের প্রথম ফসিলটি পাওয়া যায় দক্ষিণ আলবার্টায়। রাজধানী এডমন্টন এর নামে ফসিলটির নামকরণ করা হয়। এডমন্টোসরাস রিগেলিসের নামকরণ করা ১৯১৭ সালে লরেন্স ল্যাম্বের নামে।
বিভিন্ন নমুনার উপর ভিত্তি করে এডমন্টোসরাস সম্পর্কে বর্ণনা করা হয়েছে। অন্যান্য হ্যাড্রোসরিডসের মত এডমন্টোসরাসও মোটাসোটা মাংসল প্রাণী ছিলো যার প্রশস্ত দীর্ঘ লেজ ছিলো। পা চারখানা সুগঠিত না হলেও চলাফেরার জন্য যথেষ্ঠ ছিলো। পূর্ণবয়স্ক এডমন্টোসরাস ৯ মিটার পর্যন্ত লম্বা হতো। কোন কোন প্রজাতি ১২ থেকে ১ মিটার পর্যন্ত লম্বা হতো। to long. এর ওজন ছিলো ৪ মেট্রিক টন। 
প্রাপ্তবয়স্ক এডমন্টোসরাসের মাথার খুলি এক মিটারের বেশী লম্বা। এডমন্টোসরাস এন্নেকটেনসের মাথার খুলির দৈর্ঘ্য ১.১৮ মিটার। মাথার খুলিটি ত্রিকোনাকৃতির।
এডমন্টোসরাস এর বিভিন্ন প্রজাতির কংকালের হাড়ের সংখ্যা বিভিন্ন। এ. রেগিলিসের গলায় ১৩ টি ভার্টিব্রা, পিছে ১৮ টি ভার্টিব্রা, নয়টি হিপ ভার্টিব্রা এবং লেজে অজানা সংখ্যক ভার্টিব্রা ছিলো।
এডমন্টোসরাস এন্নেকটেনসের অনেকগুলো নমুনা পাওয়া গেছে যেখানে চামড়ার উপস্থিতি লক্ষ্য করা যায়। এর কয়েকটি বেশ পরিচিতি পেয়েছে যেমন ২০ শতকের প্রথম দিকে প্রাপ্ত ট্রাকোডন মমি এবং ডাকোটা নামের প্রাপ্ত নমুনা। প্রাপ্ত নমুনার উপর ভিত্তি করে এডমন্টোসরাসের চামড়া সম্পর্কে সঠিক ধারণা পাওয়া যায় না।
আল-আকসা (দ্ব্যর্থতা নিরসন)
আল-আকসা শব্দটি দ্বারা নিম্নের যেকোন বিষয় নির্দেশ করা হতে পারে:
আমিন পীর দরগাহ
আমিন দরগাহ : (امین پیر درگاہ) (అమీన్ పీర్ దర్గా - పెద్ద దర్గా) একটি সুফিবাদী পবিত্র স্থান যা কাদপা, অন্ধ্রপ্রদেশ, ভারত এ অবস্থিত।
এই দরগাহ বা আস্তানাটি (মাজার) আস্তানা-এ-মাগদুম ইলাহি নামেও পরিচিত, এটি আস্তানা-এ-মাগদুম ইলাহি কমপ্লেক্স ্এ অবস্থিত যা কাদাপাতে স্থানীয়ভাবে বদি দরগাহ, পেদ্দা দরগাহ (তেলেগু) নামে পরিচিত। দরগাহটি সাম্প্রদায়িক সম্প্রীতি প্রচারের জন্য পরিচিত। জনশ্রুতি আছে যে এই দরগাহর সুফি সাধকরা হযরত মুহাম্মদ (দঃ) এর অনুসারী ছিলেন।
ভারতের বেশ কয়েকজন উল্লেখযোগ্য ব্যক্তিত্ব দরগাহটি পরিদর্শন করেন, তাদের মধ্যে শ্রীমতি ইন্দিরা গান্ধি, নীলাম সঞ্জীবা রেড্ডি, এ আর রহমান, অভিষেক বচ্চন, হেমান্ত তেজা দাসারি, আমীর খান, ঐশ্বরিয়া রাই, বিজয়, পরেশ রাওয়াল, জাবেদ আলী।
বাংলা একাডেমী চরিতাভিধান
বাংলা একাডেমী চরিতাভিধান হচ্ছে সেলিনা হোসেন ও নুরুল ইসলাম সম্পাদিত একটি চরিতাভিধান। গ্রন্থটি প্রথম ১৯৮৫ সালে " চরিতাভিধান" নামে প্রকাশিত হয়। পরে এই বইয়ের বিভিন্ন সংস্করণ প্রকাশিত হয়েছে। ১৯৯৭ সালে এই গ্রন্থের দ্বিতীয় সংস্করণ প্রকাশিত হয়। ২০১১ সালে এটির পরিবর্ধিত, পরিমার্জিত ও সংশোধিত তৃতীয় সংস্করণ প্রকাশ করে বাংলা একাডেমী।
দ্বিতীয় সংস্করণে প্রায় সাত শত গুরুত্বপূর্ণ মানুষের চিত্র সংযোজিত হয়েছে এবং প্রায় এক হাজার বাঙালি মনীষীদের জীবন সম্পর্কে ধারণা দেওয়া হয়েছে।
সোস্যাল ইসলামী ব্যাংক লিমিটেড
সোশ্যাল ইসলামী ব্যাংক লিমিটেড হচ্ছে বাংলাদেশের একটি শরী'আহ ভিত্তিক বানিজ্যিক ব্যাংক।
এটি কোম্পানি আইন ১৯৯৪-এর অধীনে নিবন্ধিত হয়ে ১৯৯৫ সালের ২২ নভেম্বর তারিখে ব্যাংকিং কার্যক্রম শুরু করে।এটি ইসলামী শরীয়াহ ভিত্তিতে পরিচালিত একটি ব্যাংক।
ওআইসি’র সাবেক মহাসচিব ড. হামিদ আল গাবীদ, সৌদি আরবের ডেপুটি স্পিকার ও রাবেতার সাবেক মহাসচিব ড. আবদুল্লাহ ওমর নাসীফ, সৌদি আরবের সাবেক বাণিজ্য মন্ত্রী সালেহ জামজুম এবং ইসলামি আর্ন্তজাতিক তহবিল (আইআইএফ) ও আন্তর্জাতিক ইসলামি ত্রাণ সংস্থা (আইআইআরও) এই ব্যাংকের প্রতিষ্ঠাতা উদ্যোক্তা।
২০১৫ সালে SIBL বাংলাদেশ ব্যাংকের নিকট ওজর দেখায় আর্থিক লেনদেনে অনিয়মের কারনে।
২০১৬ সালে বাংলাদেশের দুটি ব্যাংকের মধ্যে এটি একটি যেটি মার্কিন সিনেটের সাব কমিটি দ্বারা উল্লেখিত হয় মানি লন্ডারিং ও জঙ্গি অর্থায়নএ সর্ম্পৃক্ততার দায়ে। এর দুটি সৌদিআরব ভিত্তিক শেয়ারহোল্ডার ইন্টারন্যাশনাল ইসলামিক রিলিফ অর্গানাইজেশন এবং লাযনাত-আল-বীর-আল-ইসলাম এই জঙ্গি অর্থায়নে সম্পৃক্ত ছিলো। কিন্তু ব্যাংকটির বিরুদ্বে করা জঙ্গি অর্থায়নে সাহায্য করার অভিযোগ এটি সর্ম্পূন অস্বীকার করেছিলো এবং বলেছে এই সৌদি কোম্পানী দুটির ব্যাংকে থাকা শেয়ার তারা বিক্রয় করতে চেয়েছিলো।
একজন চেয়ারম্যান-এর নেতৃত্বে ২৭ সদস্যবিশিষ্ট একটি পরিচালক পর্ষদ ব্যাংকটির সার্বিক ব্যবস্থাপনা ও প্রশাসন তদারকিসহ ব্যবসায়িক ও অন্যান্য নীতিমালা অনুমোদন করে। ব্যাংকটির সকল প্রকার ব্যাংকিং ব্যবসায়ে ইসলামি শরীয়াহ ও সুদমুক্ত নীতির বাস্তবায়ন এবং পরিচালনা নিশ্চিত করার জন্য ৫ সদস্যবিশিষ্ট একটি শরীয়াহ কাউন্সিল রয়েছে। এছাড়া ১৩ সদস্যবিশিষ্ট একটি বিদেশি অবৈতনিক আন্তর্জাতিক পরামর্শক কাউন্সিল ব্যাংকটিকে আন্তর্জাতিক ক্ষেত্রে ব্যাংকিং ব্যবসায় পরিচালনায় প্রয়োজনীয় পরামর্শ ও নির্দেশনা প্রদান করে।
ব্যাংকটি শুরু থেকেই আনুষ্ঠানিক সাধারণ ব্যাংকিং কার্যক্রম পরিচালনা, অনানুষ্ঠানিক অর্থাৎ দারিদ্র্য বিমোচনের জন্য মাইক্রোক্রেডিট এবং এসএমই ফিন্যান্স ও স্বেচ্ছামূলক এ তিন খাতে ব্যাংকিং কার্যক্রম পরিচালনা করছে। আধুনিক ব্যাংক ব্যবস্থার অংশ হিসেবে এ ব্যাংক ইসলামি ব্যাংকগুলির মধ্যে প্রথম স্যাটেলাইট প্রযুক্তির মাধ্যমে গ্রাহকগণকে অনলাইন ব্যাংকিং সেবা প্রদান করছে।
অনানুষ্ঠানিক খাতের মাধ্যমে এসআইবিএল ক্ষুদ্রঋণ এবং ক্ষুদ্র ও মাঝারি উদ্যোক্তাদের সহজ শর্তে বিনিয়োগ সুবিধা প্রদান করে থাকে।
দানের মাধ্যমে ব্যাংকটি তাদের সামাজিক দায়বদ্ধতা পালন করে থাকে। 
শুধু সামাজিক অঙ্গীকার পালনই নয়, এ কর্মসূচিগুলি সরকারের দারিদ্র্য বিমোচন কৌশলপত্র (PRSP) এবং জাতিসংঘের "মিলেনিয়াম ডেভেলপমেন্ট গোল"(MDGs) অর্জনে বিশেষ ভূমিকা পালন করছে। আইএলও প্রকল্পের আওতায় এ ব্যাংক ইতালি ও নরওয়ের সরকারের সহযোগিতায় ২০০১ সাল থেকে দুটি এবং ইউনিসেফ-এর সাথে যৌথ উদ্যোগে ২০০৩ সাল থেকে শিশুশ্রম উন্নয়নের জন্য ক্ষুদ্র বিনিয়োগ কর্মসূচি পরিচালনা করে আসছে। ইউএসএইড-জব্স -এর সহযোগিতায় এ ব্যাংক মধুপুরে আনারস চাষীদের আর্থ-সামাজিক উন্নয়নে আনারস উৎপাদন ও বাজারজাতকরণ প্রকল্পে বিনিয়োগ সহযোগিতা প্রদান করছে।
স্বেচ্ছামূলক খাতে সামাজিক পুঁজি গঠনের প্রক্রিয়া হিসেবে সোস্যাল ইসলামী ব্যাংক সর্বপ্রথম "ক্যাশ ওয়াক্ফ" সার্টিফিকেট’ স্কিম চালু করে। ক্যাশ ওয়াক্ফের মূল অর্থ "ব্যাংকের কাছে চিরস্থায়ী আমানত হিসেবে জমা থাকে"।
খাজা বাকি বিল্লাহ
খাজা বাকি বিল্লাহ (১৪ জুলাই ১৫৬৪-২৯ নভেম্বর ১৬০৩) আফগানিস্তানের কাবুলের একজন সুফি সাধক
খাজা বাকি বিল্লাহ ভারতীয় উপমহাদেশে নকশবন্দি তরিকার প্রবর্তক এবং অন্যতম পথিকৃৎ। তার নাম রাযি-উদ-দিন মুহাম্মদ বাকি কিন্তু তিনি সাধারণত খাজা বাকি বিল্লাহ নামে পরিচিত। তার পিতা কাজিী আব্দ আস-সালাম সমরকান্দি কাবুলের বিশিষ্ট সুফি সাধক এবং ইসলামী পন্ডিত ছিলোন। বাকি বিল্লাহ ১৫৬৪ খ্রিস্টাব্দে কাবুলে জন্মগ্রহন করেন। তার বংশক্রম তার নানার বংশ হয়ে খাজা ওবায়দ উল্লাহ আহরারের সাথে মিলিত হয়েছে। তার পিতা মাতা তার নাম রাখেন “মুহাম্মদ আল-বাকি” এবং পরবর্তীতে তিনি বাকি বিল্লাহ নামে জনপ্রিয় হয়ে উঠেন। তার ছদ্মনাম ছিল “বেরাং” যার অর্থ হল বর্ণহীন বা স্বচ্ছ।
হযরত তুরাবুল হক দরগাহ
হযরত তুরাবুল হক সাহাব (রহঃ) দরগাহ(মারাঠি / হিন্দি: हजरत सय्यद शाह तुराबुल हक साहब दर्गा)(উর্দু: حضرت سیّدشاہ ترابُ الحق رحمتہ), তুরাতপীর বাবা(तुरतपीर बाबा) নামেও পরিচিত, প্রখ্যাত সুফি সাধক হযরত তুরাবুল হক, যিনি জীবনের শেষ সময়ের অধিকাংশ সময় পারভনিতে অতিবাহিত করেন, এর মাজার শরীফ।
দরগাহস্থলে পালিত বার্ষিক মেলার, যা ১০৮ বছর পুরানো মেলা, জন্য দরগাহটি অধিক পরিচিতি। ২-১৫ ফেব্রুয়ারীর মধ্যে মেলা উপলক্ষ্যে দরগাহে বিভিন্ন ধর্মের এবং বিশ্বাসের হাজারো ভক্ত, অনুসারী একত্রিত হন।
পারভনিতে অবস্থিত এই দরগাহটি সকল ধর্মের ঐক্যের প্রতীক হিসেবে গণ্য হয়ে থাকে। দরগাহটির আশপাশ রাজ্যগুলো থেকে অনেক মানুষ দরগাহ জিয়ারত করতে আসেন।
প্রাচীনকালে, পারভানিতে দেবী পার্বতীর প্রচুর মন্দির থাকার কারণে এটি প্রাভাভতি নগরী নামে পরিচিত ছিল। প্রাভাভতির ভারতীয় অর্থ হল দেবী লক্ষী এবং পার্বতী। প্রাভাভতি থেকে বর্তমান নাম পারভানি নামটি গৃহীত হয়।
বেঙ্গল উচ্চাঙ্গ সঙ্গীত উৎসব
বেঙ্গল উচ্চাঙ্গ সঙ্গীত উৎসব প্রতি বৎসর ঢাকায় অনুষ্ঠিত হয়। আবুল খায়ের লিটুর উদ্যোগে ২০১২ খ্রিস্টাব্দ থেকে এই সঙ্গীত উৎসব অনুষ্ঠিত হচ্ছে। সর্বভারতীয় শাস্ত্রীয় সঙ্গীতের ওস্তাদ গায়ক, বাজিয়ে ও নৃত্যশিল্পীরা এতে অংশগ্রহণ করে থাকেন। দর্শক-শ্রোতার সংখ্য বিচারে এটি পৃথিবীর সর্ববৃহৎ শাস্ত্রীয় সঙ্গীতের উৎসবে পরিণত হয়েছে। কখনও কখনও একে বেঙ্গল শাস্ত্রীয় সঙ্গীত উৎসব হিসেবেও উল্লেখ করা হয়। 
সর্বপ্রথম বাংলাদেশের খ্যাতিমান শিল্পবোদ্ধা আবুল খায়ের লিটুর উদ্যোগে ২০১২ খ্রিস্টাব্দ থেকে এই সঙ্গীত উৎসব অনুষ্ঠিত হয়। তাঁর প্রতিষ্ঠান বেঙ্গল ফাউণ্ডেশান এ উৎসবের আনুষ্ঠানিক উদ্যোক্তা। ঢাকার আমি স্টেডিয়ামে এই উৎসব অনুষ্ঠিত হয়। সন্ধ্যায় শুরু হয়ে সারা রাত নৃত্য-গীত-যন্ত্রবাদন চলে। হাজার হাজার মানুষ এ উৎসব উপভোগ করতে সমবেত হয়। ২০১২ থেকে ২০১৩ পর্যন্ত প্রতি বৎসর তিন রাত ব্যাপী এ উৎসবের আয়োজন করা হরেও ২০১৪ থেকে এ অনুষ্ঠান পাঁচ দিনে সম্প্রসারিত করা হয়েছে।
এ উৎসবে অংশ নিয়ে যারা রাতভের সঙ্গীতাস্বাদনে আগ্রহী তাদের ইন্টারনেটের মাধ্যমে নাম নিবন্ধন করে প্রবেশ পত্র সংগ্রহ করতে হয়। দর্শকদের আর্মি স্টেডিয়ামে পৌঁছানোর জন্য ঢাকার গুরুত্বপূর্ণ স্থান থেকে বিশেষ বাস সার্ভিসের ব্যবস্থা করা হয়। উৎসব স্থলে পানি ও খাদ্যের পর্যাপ্ত ব্যবস্থা করা হয়।
২৭ নভেম্বর - ১ ডিসেম্বর ২০১৪ খ্রি. তৃতীয়বারের মতো বেঙ্গল উচ্চাঙ্গ সঙ্গীত উৎসব অনুষ্ঠিত হয়। আয়োজনে রকে সহায়তা করে ভারতের আইটিসি সঙ্গীত রিসার্চ অ্যাকাডেমি। এতে অংশগ্রহণ করেন:
২০১৫-এর উৎসবের অন্যতম আকর্ষণ ছিলেন তবলার কিংবদন্তি ওস্তাদ জাকির হোসেন। আরো অংশ গ্রহণ করবেন বাঁশিশিল্পী জয়াপ্রদা রামমূর্তী, কর্ণাটকি কণ্ঠশিল্পী পদ্মবিভূষণ ড. বালমুরালি কৃষ্ণ, তার সঙ্গে বাঁশিতে যুগলবন্দী বাজাবেন শিল্পী রনু মজুমদার, খেয়ালিয়া শুভা মুডগাল ও শ্রুতি সাদোলিকার এবং ধ্রুপদিয়া ওয়াসিফউদ্দিন ডাগর, এন রাজমের নেতৃত্বে অংশ নেন কর্ণাটকি ধারার তিন প্রজন্মের বেহালাশিল্পীবৃন্দ, সরস্বতী বীণা বাজিয়ে শোনান জয়ন্তী কুমারেশ, এস্রাজ বাজিয়ে শোনান শুভায়ু সেন মজুমদার। আরও অংশগ্রহণ করেন আলারমেল ভালি, পণেশ ও কুমারেশ রাজাগোপালন এবং মৃদঙ্গশিল্পী কারাইকুরি মানি। কুচিপুড়ি নৃত্য পরিবেশন করেন দম্পতি রাজা ও রাধা রেড্ডি। সঙ্গীত পরিবেশন করেন একই পরিবারের দুজন ভিন্ন মেজাজের শিল্পী উস্তাদ ইরশাদ খান ও উস্তাদ সুজাত খান। সুরবাহার বাজিয়ে শোনান ময়মনসিংহের গৌরীপুরের প্রবাদপ্রতিম সেতারিয়া ওস্তাদ বিলায়েৎ খাঁ সাহেবের ভ্রাতুষ্পুত্র ইমরাত খান। বাঁশি বাজিয়ে বাজিমাৎ করেন পণ্ডিত হরিপ্রসাদ চৌরাসিয়া, সান্তুর বাজিয়ে দর্শকদের মন জয় করেন পণ্ডিত শিবকুমার শর্মা। আরো অংশ গ্রহণ করেন অস্কার নমিনেশনপ্রাপ্ত বম্বে জয়শ্রী, পণ্ডিত অজয় চক্রবর্তী, পণ্ডিত সুরেশ তালওয়ালকার, পণ্ডিত উল্লাস কশলকার, পণ্ডিত তেজেন্দ্রনারায়ণ মজুমদার ও ওস্তাদ রাশিদ খান।
বাংলাদেশের মিনু বিল্লাহর পরিচালনায় উদ্বোধনী অনুষ্ঠানে অংশ গ্রহণ করেন বাংলাদেশের ২২ জন নৃত্যশিল্পী। ড. অসিত রায়ের পরিচালনায় রাজশাহী বিশ্ববিদ্যালয়ের সঙ্গীত বিভাগের আটজন শিল্পী অংশ গ্রহণ করেন। ওয়ার্দা রিহাবের পরিচালনায় ৩০ জন নৃত্যশিল্পী মণিপুরি দলীয় নৃত্য পরিবেশন করেন। অনিমেষ বিজয় চৌধুরীর পরিচালনায় সিলেটের আটজন শিল্পী ধামার পরিবেশন করেন। সরোদশিল্পী ইউসুফ খান তার বাদনের মাধ্যমে দর্শক-শ্রোতাদের মুগ্ধ করেন।
দরগাহ-এ-আলা হযরত
মুসলিম মিল্লাত যখন দিশেহারা তখন বিদাতের যৌক্তিকতা ও দিশারী হিসেবে ইমাম আহমাদ রেযা খান বেরেলভী ইসলামের সঠিক ব্যাখা দিয়ে মানুষকে পথ দেখিয়েছেন বলে তাঁর অনুসারীরা দাবি করে।
দরগাহ-এ-আলা হযরত উনবিংশ শতাব্দির হানাফী ফকীহ আহমদ রেজা খান বেরলভীর (১৮৫৬-১৯২১) মাজার শরীফ। ভারতে সালাফি বিশ্বাসের বিরুদ্ধে তার অবস্থানর জন্য আহমদ রেজা খান বেরলভী বিশেষভবে পরিচিত। তার দরগাহটি বেরেলী শহরে, ভারতের উত্তর প্রদেশের একটি শহর, অবস্থিত। 
দক্ষিণ এশিয়ার সুন্নি মুসলমানদের জন্য দরগাহটি আধ্যাত্বিক সুফি কেন্দ্র হিসেবে পরিগণিত হয়ে থাকে। দরগাহ প্রাঙ্গণে বার্ষিক ওরছ শরীফ উদযাপিত হয়ে থাকে। ওরছ-এ-রিজভী উদযাপনের জন্য পৃথিবী প্রত্যেক জায়গা থেকে ভক্ত অনুসারীরা দরগাহ প্রাঙ্গনে প্রতিবছর উপস্থিত হয়।
২০১৪ সালে দরগাহ-এ-আলা হযরতে আহমদ রেজা খান বেরলভীর ওফাত বার্ষিক (ওরছ-এ-রজভী) উদযাপনের সময় তালেবান এবং সালাফি মতাদর্শের অনুসারীরা হামলা করলে ব্রেলভী আলেমরা নিন্দা জ্ঞাপন করেন।
রিচার্ড ইটন
রিচার্ড ইটন একজন মার্কিন ইতিহাসবিদ যিনি ভারতবর্ষ বিষয়ক গবেষণার জন্য বিখ্যাত। তিনি আরিযোনা বিশ্বদ্যালয়ের ইতিহাসের অধ্যাপক। তাঁর অন্যতম বিখ্যাত গ্রন্থ "দ্য রাইজ অব ইসলাম এণ্ড দ্য বেঙ্গল ফ্রন্টিয়ার"। হিন্দুত্ববাদীদের দাবী যে ভারতবর্ষে মুসলিম শাসনামলে ৬০ হাজার হিন্দু মন্দির ধ্বংস করা হয়েছিল খণ্ডন করে তিনি বলেছেন যে মাত্র ৬০টি মন্দির বিধ্বংসের প্রমাণ পাওয়া যায়।।
নদীবন্দর
নদীবন্দর নদীর তীরে গড়ে ওঠা স্থান বা স্থাপনা, যেখানে নৌযানে চলাচলকারী যাত্রী ও পণ্য ওঠানামা করা হয়। নদীবহুল দেশ বলে আবহমান কাল থেকেই বাংলার পরিবহণ ব্যবস্থায় নৌপথ ও নদীবন্দর গুরুত্বপূর্ণ ভূমিকা পালন করে আসছে। দেশের প্রায় সব বড় শহর ও বাণিজ্যকেন্দ্রই গড়ে উঠেছে নদী বন্দরকে কেন্দ্র করে।
গ্রিক পন্ডিত টলেমির মানচিত্রে বাংলায় তমলিটিস নামে একটি বন্দরনগরীর উল্লেখ পাওয়া যায়, যেটি প্রাচীন বাংলার তাম্রলিপ্তি বা তাম্রলিপ্ত বন্দরেরই অন্য নাম বলে মনে করা হয়। বন্দরটির অবস্থান নির্ধারণ নিয়ে বিতর্ক থাকলেও মোটামুটিভাবে বর্তমান পশ্চিমবঙ্গের মেদিনিপুর জেলায় বঙ্গোপসাগরের নিকটবর্তী রূপনারান নদীর মোহনায় অবস্থিত তমলুককে প্রাচীন তাম্রলিপ্তি হিসেবে চিহ্নিত করা হয়। এছাড়া স্বরস্বতী নদীর মোহনায় অবস্থিত সপ্তগ্রাম বা সাতগাঁও এবং কর্ণফুলী নদীর মোহনায় অবস্থিত চট্টগ্রাম বন্দর প্রাচীন ও মধ্যযুগেই বহির্বিশ্বে বেশ পরিচিত ছিল। নদী-মোহনায় অবস্থিত হলেও এ বন্দরগুলি ছিল মূলত সামুদ্রিক যোগাযোগের কেন্দ্র। সুলতানি আমলে বাংলা ভ্রমণকারী ইবনে বতুতা ও চীনা পর্যটকদের বর্ণনা থেকে জানা যায় তাঁরা চট্টগ্রাম বন্দর হয়ে নদীপথে সোনারগাঁও বন্দরে উপস্থিত হয়েছিলেন। মুগল আমলে ঢাকায় রাজধানী স্থাপিত হলে বাংলার প্রধান অভ্যন্তরীণ নদীবন্দর হিসেবে সোনারগাঁও গুরুত্ব হারায়। এ সময় থেকেই বাংলার সঙ্গে উত্তর ভারতের নৌযোগাযোগ ব্যবস্থা গুরুত্বপূর্ণ হয়ে ওঠে। বাংলা থেকে বিশেষ করে বিহার ও উত্তরপ্রদেশে পণ্য পরিবহণে গঙ্গা নদীপথটি এবং আসামের সঙ্গে বাণিজ্যে ব্যবহূত হতে থাকে ব্রহ্মপুত্র ও মেঘনা নদী। অষ্টাদশ শতকে ইংরেজ শাসন প্রতিষ্ঠার পর ঢাকার চেয়েও প্রশাসনিকভাবে গুরুত্বপূর্ণ হয়ে ওঠে কলকাতা। ইতোমধ্যে কলকাতা ও হুগলিতে গড়ে ওঠা নৌবন্দরগুলির সঙ্গে পূর্ব বাংলার বাণিজ্যিক যোগাযোগের প্রয়োজনে অভ্যন্তরীণ নদীবন্দর হিসেবে গুরুত্বপূর্ণ হয়ে ওঠে নারায়ণগঞ্জ, চাঁদপুর, বরিশাল, মাদারীপুর, খুলনা ও গোয়ালন্দ।
চট্টগ্রাম সেনানিবাস
চট্টগ্রাম সেনানিবাস বায়েজিদ বোস্তামির কাছেই অবস্থিত একটি সেনানিবাস।
১৯৬৫ সালের ভারত পাকিস্তান যুদ্ধে লাহোরের নিকটে ইস্ট বেঙ্গল রেজিমেন্ট (চট্টগ্রাম সেনানিবাসভিত্তিক) দ্বারা দখলকৃত একটি ভারতীয় ট্যাংক সেনানিবাসটিতে প্রদর্শিত অবস্থায় আছে। ১৯৮১ সালের ৩০শে মে চট্টগ্রাম সেনানিবাসের কতিপয় অফিসার অভ্যুত্থান সংঘটিত করে রাষ্ট্রপতি জিয়াউর রহমানকে হত্যা করে। বেইস কমান্ডার জেনারেল আবুল মঞ্জুরকেও এই অভ্যুত্থানে জড়িত থাকার ঘটনায় অভিযুক্ত করা হয়। তাকেও ১৯৮১ সালের ২রা জুন হত্যা করা হয়।
সীমান্ত ব্যাংক
সীমান্ত ব্যাংক হচ্ছে বাংলাদেশের একটি বাণিজ্যিক ব্যাংক। ব্যাংকটি প্রতিষ্ঠা করা হয়েছে প্যারা-মিলিটারি বর্ডার গার্ড বাংলাদেশ এর সদস্যদের আর্থিক সেবা এবং দেশের আপামর জনসাধারনের ব্যাংকিং সেবা প্রদানের জন্য এবং এটি প্যারামিলিটারি দ্বারা পরিচালিত।
প্রধানমন্ত্রী শেখ হাসিনার পরিকল্পনায় এবং সংসদে আইন পাশের মাধ্যমে ২১ জুলাই ২০১৬ তে ব্যাংকটি প্রতিষ্ঠিত হয়। মোখলেসুর রহমান হচ্ছেন এই ব্যাংকের প্রথম ব্যবস্থাপনা পরিচালক ও সিইও। বিজিবির বর্তমান এবং সাবেক সদস্যদের আর্থিক সেবাদানই হচ্ছে এ ব্যাংক প্রতিষ্ঠার প্রধান উদ্দেশ্য।
বিজিবির ডাইরেক্টর জেনারেল হচ্ছে এই ব্যাংকের চেয়ারম্যান।
ইবোলা ভাইরাস
ইবোলা ভাইরাস ()(; EBOV, পূর্বনাম Zaire ebolavirus) হচ্ছে "ইবোলাভাইরাস" গণের পাঁচটি ভাইরাসের মধ্যে অন্যতম একটি। এই ভাইরাস ইবোলা ভাইরাস ডিজিজ বা ইবোলা হিমোরেজিক ডিজিজ করে এবং ২০১৩-২০১৫ সালে পশ্চিম আফ্রিকায় মহামারী সৃষ্টি করে। যা প্রায় ২৮,৬১৬ জনকে আক্রান্ত করে এবং ১১,৩১০ জনের নিশ্চিত মৃত্যু হয়।
ইবোলা ভাইরাস ও এর গণ উভয়কেই জায়ার নামে অভিহিত করা হয় যেখানে এটি প্রথম দেখা দেয়। জায়ারের বর্তমান নাম গণতান্ত্রিক কঙ্গো প্রজাতন্ত্র প্রথমে এই ভাইরাসকে মারবুর্গ ভাইরাসের একটি নতুন প্রজাতি হিসেবে অনুমান করা হয়েছিল। ২০১০ সালে সন্দেহ দূর করার জন্য নাম পরিবর্তন করে "ইবোলা ভাইরাস" রাখা হয়। বাদুড় বিশেষত ফল বাদুড়কে এই ভাইরাসের বাহক হিসেবে মনে করা হয়। এবং প্রাথমিকভাবে মানুষ থেকে মানুষে বা প্রাণী থেকে মানুষে শরীর নির্গত তরলের মাধ্যমে ছড়ায়।
এই ভাইরাসে আক্রান্ত রোগীর মৃত্যুহার অনেক বেশি(প্রায় ৮৩-৯০%),
ইবোলা ভাইরাস হল ফিলোভাইরাস (Filovirus) পরিবারের সদস্য। এরা একসূত্রক আরএনএ ভাইরাস। ফিলোভাইরাসগুলো সবচেয়ে লম্বা হয়ে থাকে প্রায় ১০০০ন্যানোমিটার। ইবোলা হল ১৯,০০০ নিউক্লিওটাইড বিশিষ্ট একসূত্রক আরএনএ ভাইরাস।এটি সাতটি গাঠনিক প্রোটিনকে এনকোড করে: নিউক্লিওপ্রোটিন (NP), পলিমারেজ কোফ্যাক্টর(VP35), (VP40), GP, ট্রান্সক্রিপশন অ্যাক্টিভেটর(VP30), (VP24) ও আরএনএ ডিপেন্ডেন্ট আরএনএ পলিমারেজ (L).
ইবোলার পোষক এর ব্যাপারে সন্দেহ রয়েছে অনেকে বানর ও ফল বাদুড়কে ইবোলার পোষক হিসেবে মনে করেন তবে বানর ইবোলায় আক্রান্ত হয়ে অসুস্থ হয়ে পড়ে তাই এর পোষক হওয়ার সম্ভাবনা কম।
ইবোলা বায়ুর মাধ্যমে ছড়ায় না বা অসুস্থ ব্যক্তির কাছাকাছি থাকলেও ছড়ায় না। এটি কেবল অসুস্থ ব্যক্তির শরীর থেকে নির্গত তরলের মাধ্যমে অপর ব্যক্তির শরীরে প্রবেশ করতে পারে অর্থাৎ অসুস্থ ব্যক্তির রক্ত, লালা, বীর্য, বমি, মল, থুথু, শ্লেষ্মা বা শরীর থেকে অন্য কোনো তরল স্পর্শ করার মাধ্যমে যে কেউ এই ভাইরাস দ্বারা আক্রান্ত হতে পারে। যদি কোনো ব্যক্তি এই ভাইরাসে আক্রান্ত হওয়ার পর বেঁচে যায় তাহলেও যৌনমিলনের মাধ্যমে ঐ ব্যক্তি প্রায় দুইমাস পর্যন্ত এই ভাইরাস ছড়াতে থাকে কারণ বীর্যে এই ভাইরাস দীর্ঘদিন ধরে থাকে।
ইবোলা ভাইরাস যে রোগ করে তার নাম "ইবোলা হিমোরেজিক ফিভার"। এই রোগ সাধারণত শুরু হয় জ্বর, মাথাব্যথা , বমি ও ডায়রিয়া দিয়ে। পরবর্তীতে পাকস্থলী ও অন্ত্রে রক্তপাত হয়। অণুচক্রিকার পরিমাণ অনেক কমে যাওয়ায় রক্তপাতের প্রধান কারণ। এই রোগে মৃত্যুহার প্রায় শতভাগের কাছাকাছি। এই ভাইরাসের এত শক্তিশালী হয়ে উঠার পেছনে কিছু কারণ হলো : ভাইরাস কোষের গ্লাইকোপ্রোটিন রক্তনালীর এন্ডোথেলিয়াল কোষকে ধ্বংস করে ফলে রক্তপাত হয়, এছাড়াও এর আরো দুটি প্রোটিন আছে যা ইন্টারফেরনের কাজ কে বাধা দেয়। লিম্ফোসাইটকে ধ্বংস করে রোগপ্রতিরোধ ক্ষমতা নষ্ট করে দেয়। কোনো অ্যান্টিভাইরাল ওষুধ এই ভাইরাসের বিরুদ্ধে কাজ করে না।
এখন পর্যন্ত এই রোগের কোনো টিকা আবিষ্কার হয় নি।
Citations
ফৌজদারহাট রেলওয়ে স্টেশন
ফৌজদারহাট রেলওয়ে স্টেশন ফৌজদারহাটে অবস্থিত। এটি ঢাকা-চট্টগ্রাম মহাসড়কের ঠিক পাশেই অবস্থিত। চট্টগ্রাম রেলওয়ে স্টেশন থেকে এটির অবস্থান খুব একটা দূরে নয়। এর প্ল্যাটফর্ম সংখ্যা দুইটি।
ফৌজদারহাট রেলওয়ে স্টেশনের কাছে অনেকবার মালবাহী ট্রেইন লাইনচ্যুত হয়েছে। তবে সবচেয়ে ভয়াবহ দূর্ঘটনাটি ঘটে জুলাই ১০, ২০১৪ সালে। একটি বিদ্যুৎ প্লান্টের জন্য ট্রেইনটি তেল নিয়ে যাচ্ছিল। কিন্তু সকাল ৬.৩০ মিনিটে ট্রেইন চালক সিগনাল অমান্য করলে ট্রেইনটির ছয়টি বগি লাইনচ্যুত হয় এবং তিনটি বগি থেকে সম্পূর্ণ তেল পাশের একটি নালায় গিয়ে পড়ে। প্রায় ২১২৫৫ গ্যালন তেল নষ্ট হয়।
টাইর‍্যানোসরাস
টাইর‍্যানোসরাস ( or , অর্থ টাইর‍্যান্ট লিজার্ড যা গ্রীক শব্দ টাইর‍্যানোস এবং সরাস (লিজার্ড) থেকে এসেছে।) এটি কোয়েলুরোসরিয়ান থেরাপড গণের ডাইনোসর। টাইর‍্যানোস রেক্স ((লাতিন রেক্স অর্থ রাজা) একটি সুপরিচিত বৃহৎ থেরাপডস। টাইর‍্যানোসরাস বর্তমানের উত্তর আমেরিকার পশ্চিমাংশে তখনকার লারামিডিয়া নামের দ্বীপ মহাদেশে বাস করতো। বিভিন্ন পাথরে রুপান্তরিত হওয়া জীবাশ্মের সন্ধান পাওয়া গেছে যা ম্যাসট্রিচশিয়ান যুগের, ৬৮ থেকে ৬৬ বছর আগেকার।. এরা টাইর‍্যানোসরয়েডস পরিবারের শেষ সদস্য, এবং শেষ অপক্ষী ডাইনোসরগোষ্ঠী।
অন্যান্য টাইর‍্যানোসরয়েডের মত টাইর‍্যানোসরাস দ্বীপদ, মাংসাশী, সুবৃহৎ মাথার খুলি, লম্বা এবং ভারী লেজযুক্ত প্রাণী। এদের সামনের পা খুবই ছোট কিন্তু আকারের তুলনায় অস্বাভাবিক শক্তিধর এবং দুটো করে আঙুল আছে। সবথেকে ভালো আকারে পাওয়া লম্বা, পা থেকে
রজার হুইটেকার
রজার হুইটেকার (জন্ম ২২ মার্চ ১৯৩৬) কেনিয়ার/ ব্রিটিশ গায়ক, গীতিকার এবং সুরকার, যিনি জন্মগ্রহন নাইরোবিতে। তাঁর সঙ্গীত সারগ্রাহী মিশ্রণ এবং জনপ্রিয় গান যা অপর দিকে রেডিও এয়ারপ্লে হিট। তিনি সুপ্রসিদ্ধ হয়েছেন বলিষ্ঠ পুরুষালী কণ্ঠের জন্য এবং ট্রেডমার্ক হন শিস্ দেত্তয়ার ক্ষমতা আর সেইসাথে তার গিটার দক্ষতা জন্য।
তিনি ব্যাপকভাবে জন্য পরিচিত হন “ডরহম টাউন (দা লিভিন)(১৯৬৯)” এবং “আই ডন্ট বিলিভ ইন ‘ইফ’ এনিমোর” (১৯৭০) সালে রচিত গন দুটির জন্য। আমেরিকান দর্শকদের কাছে সবচেয়ে পরিচিত হন ১৯৭০ সালের হিট “নিউ ওয়াল্ড ইন দা মনিং” এবং ১৯৭৫ সালের হিট “দা লাস্ট ফেয়ারওয়েল”, পরবর্তীতে যে কারনে বিলবোর্ড প্রত্রিকায় ১০০ জন হট গায়কের মধ্যে একক হিট ( টপ ২০ তে ছিল) এবং আরো এক নম্বর হিট হয় প্রাপ্তবয়স্ক সমসাময়িক চার্টের মধ্যে। তাঁর চূড়ান্ত তালিকার শীর্ষে ছিল “আলবানী” গানটি যা দ্বিতীয় এক নম্বর হিটে ছিল পশ্চিম জার্মানীতে ১৯৮২ সালে।
রেইনবো ট্রাউট
রেইনবো ট্রাউট' (অনকোরহিনকাস মাইকিস) হচ্ছে এক ধরণের ট্রাউট মাছ এবং স্যালমনিড এর প্রজাতি, এশিয়া এবং উত্তর আমেরিকা সংলগ্ন প্রশান্ত মহাসাগরের শীতল জলের স্রোতে বাস করে। স্টিলহেড (অনেকসময় স্টিলহেড ট্রাউট বলা হয়) হচ্ছে উপকূলীয় রেইনবো ট্রাউট। কলাম্বিয়া নদীর রেডব্যান্ড ট্রাউট দুই থেকে তিন বছর সাগরে বাস করার পরে আবার ফিরে আসে। গ্রেট লেকস সহ অন্যান্য স্বাদু পানির রেইনবো ট্রাউট সাধারণত স্টিলহেড নামেই পরিচিত।
স্বাদুপানির স্রোতে বাসকারী পূর্ণবয়স্ক রেইনবো ট্রাউটের গড় ওজন ১ থেকে ৫ পাউন্ড অন্যদিকে লেকে এবং নদীতে সমুদ্র থেকে ফিরে আসা মাছের ওজন ২০ পাউন্ড পর্যন্ত হয়। প্রজাতি, আকৃতি এবং বাসস্থানের উপর ভিত্তি করে রঙের পার্থক্য পরিলক্ষিত হয়। পূর্ণবয়স্ক মাছের গায়ে কানকো থেকে লেজ পর্যন্ত চওড়া লালচে ডোরা থাকে।
স্টিলহেড হচ্ছে আমেরিকার ওয়াশিংটন রাজ্যের অফিশিয়াল স্টেট ফিশ
রেইনবো ট্রাউটের বৈজ্ঞানিক নাম . জার্মান প্রকৃতিবিদ এবং ট্যাক্সনমিস্ট জোহান জুলিয়াস ওয়ালবায়ুম ১৭৯২ সালে সর্বপ্রথম এই প্রজাতির নামকরণ করেন। মাছটির মাইকিস নামটি সাইবেরিয়ার কামচাটকার স্থানীয় কামচাটকান ভাষা থেকে নিয়েছিলেন ওয়ালবায়ুম। কামচাটকান ভাষায় মাইকিঝা অর্থ মাছ। গণ নামটি এসেছে গ্রীক অনকোস এবং রিনকোস থেকে।
স্কটিশ প্রকৃতিবিদ স্যার জন রিচার্ডসন এই প্রজাতির একটি নমুনার নামকরণ করেন ১৮৩৬ সালে মেরেডিথ গেইরডনারের সম্মানে। মেরেডিথ কলাম্বিয়া নদী তীরের ফোর্ট ভ্যানকুয়েভার এর হাডসন বে কোম্পানীর সার্জন ছিলেন। তিনি রিচার্ডসনকে মাছের নমুনাটি সরবরাহ করেন। ১৮৫৫ সালে, উইলিয়াম পি. গিবসন, ক্যালিফোর্নিয়া একাডেএওভ সাইন্সের ভূতত্ত্ব ও খনিতত্বের কিউরেটর, একটি মাছের ঝাঁকের সন্ধান পান এবং এর নাম রাখেন (Latin: rainbow), পরে নামটি সংশোধন করে রাখা হয়। । পরে ওয়ালবায়ুমের বর্ণিত নমুনার সাথে মিলে এই নামটি হারিয়ে যায়।
১৯৮৯ সালে মর্ফোলজিক্যাল এবং জেনেটিক স্টাডিস থেকে জানা যায় প্রশান্ত বেসিনের ট্রাউট জেনেটিক্যালি প্যাসিফিক স্যালমনের নিকটাত্মীয়। সেজন্য ১৯৮৯ সালে শ্রেণীবিন্যাস কর্তৃপক্ষ রং্ধনু ট্রাউট সহ অন্যান্য প্যাসিফিক বেসিন ট্রাউটকে অনকোরহিনকাস গণে অন্তর্ভুক্ত করেন।
তাপমাত্রা তে নামলে রংধনু ট্রাউট অভিবাসন শুরু করে। রংধনু ট্রাউটের সর্বোচ্চ জীবনকাল রেকর্ড করা হয়েছে ১১ বছর।
কাজিমার বড় মসজিদ
কাজিমার বড় মসজিদ ভারতের তামিলনাড়ুর মাদুরায়তে অবস্থিত একটি পুরানো মসজিদ। মসজিদটি নির্মাণ করেন হযরত কাজি ছৈয়দ তাজউদ্দিন, হযরত মুহাম্মদ (দঃ) এর বংশধর। হযরত কাজি ছৈয়দ তাজউদ্দিন ত্রয়োদশ শতাব্দিতে ওমান হতে ভারতবর্ষে আসেন এবং রাজা কুলাসেকারা কু(ন) পান্ড্যিয়া থেকে মসজিদের জায়গা গ্রহণ করেন। মুসলমানদের ইবাদতের জন্য মাদুরায় নির্মিত এটি হল প্রথম মসজিদ।
হরিলাল উপাধ্যায়
হরিলাল উপাধ্যায় এর জন্ম ১৯১৬ খ্রিস্টাব্দের ২২ জানুয়ারি। তিনি ছিলেন গুজরাতি লেখক। অসংখ্য কবিতা, গল্প ও উপন্যাস লিখেছেন। তাঁর রচিত কিছু সামাজিক উপন্যাসের মধ্যে রয়েছে রামকলি, গৌরী, অন্তর খোলে আঁখ, সহেলী, অন্ধকার ছায়া প্রভৃতি। লেখালিখির পাশাপাশি তিনি জ্যোতিষচচ্রা করতেন। তিনি জ্যোতির্বিজ্ঞান সংশোধন অ্যাওয়ার্ড, কানাইলাল মুন্সী অ্যাওয়ার্ড পেয়েছেন। ১৯৯৪ খ্রিস্টাব্দের ১৫ জানুয়ারি তিনি মারা যান।
প্রবাসী কল্যাণ ব্যাংক
প্রবাসী কল্যাণ ব্যাংক হচ্ছে বাংলাদেশের একটি রাষ্ট্রমালিকানাধীন ব্যাংক, প্রবাসীদের জন্য বিশেষায়িত আর্থিক প্রতিষ্ঠান।
প্রবাসী বাংলাদেশীদের আর্থিক সেবা প্রদানের লক্ষে বাংলাদেশ সরকার ২০১০ সালে এই ব্যাংকটি প্রতিষ্ঠা করে। ১ বিলিয়ন টাকা মূলধন নিয়ে ব্যাংকটি যাত্রা শুরু করে এই অর্থের ৯৫ ভাগ এসেছে প্রবাসী শ্রমিক কল্যাণ ফান্ড থেকে এবং বাকি ৫ ভাগ এসেছে বাংলাদেশ সরকার হতে।
বাংলাদেশের স্বাধীতার অব্যবহিত পরই জাতির পিতা বঙ্গবন্ধু শেখ মুজিবুর রহমান দেশে বিদেশে প্রবাসীদের কল্যাণ নিশ্চিত করতে পররাষ্ট্র মন্ত্রণালয়ের অধীনে প্রবাসী কল্যাণ পরিদপ্তর প্রতিষ্ঠার মাধ্যমে সরকারী কার্যাবলী এবং উদ্যোগকে সম্প্রসারণ করেছিলেন। মাননীয় প্রধানমন্ত্রী শেখ হাসিনা জাতির পিতার লালিত ধারণা এবং আবেগে উৎসাহিত হয়ে অভিবাসীদের সার্বিক কল্যাণের লক্ষ্যে বর্তমান সরকার প্রবাসী কল্যাণ ব্যাংক আইন-২০১০ এর মাধ্যমে প্রবাসী কল্যাণ ব্যাংক প্রতিষ্ঠা করে। মাননীয় প্রধানমন্ত্রী শেখ হাসিনা ঢাকায় কলম্বো প্রসেস এর ৪র্থ সম্মেলন চলার সময় ২০১১ সালের ২০ শে এপ্রিল এই ব্যাংকের শুভ উদ্বোধন করেন।
প্রবাসী কল্যাণ ব্যাংকের প্রতিষ্ঠা লগ্ন হতে এ পর্যন্ত ২৮৫২২ বিদেশগামী কর্মীকে অভিবাসী ঋণ প্রদান করেছে। ব্যাংকটি মাত্র ০৩ দিনে অভিবাসন ঋণ মঞ্জুর করে থাকে এছাড়া বিদেশ ফেরত উল্লেখযোগ্য সংখ্যক কর্মীকে পুনর্বাসন ঋণ প্রদানের মাধ্যমে কর্মসংস্থানে সহায়তা করেছে। অধিকাংশ ক্ষেত্রেই ব্যাংকের কর্মকর্তাগণ আবেদনকারীর বাড়িতে সশরীরে উপস্থিত হয়ে ঋণ প্রদানের সমস্ত আনুষ্ঠানিকতা সম্পন্ন করেন। প্রবাসী কল্যাণ ব্যাংক দেশের অভ্যন্তরে বিভিন্ন জেলায় ৫৪টি শাখার মাধ্যমে এর কার্যক্রম চালিয়ে যাচ্ছে। আগামী ০১ বছরের মধ্যে দেশের সকল জেলায় ব্যাংকের শাখা খোলার পরিকল্পনা রয়েছে। প্রবাসী কল্যাণ ব্যাংকের প্রধান শাখাসহ ৩৪টি শাখা হতে প্রায় প্রতিদিন ২০০০ বিদেশ গমনেচ্ছুক কর্মীর কাছ হতে রেজিস্ট্রেশন ফি,স্মার্টকার্ড ফি এবং ওয়েজ আর্নার্স কল্যাণ ফি সংগ্রহ করে থাকে। জানুয়ারি ২০১৪ সাল হতে প্রবাসী কল্যাণ ব্যাংক অনলাইন ব্যাংকিং কার্যক্রম চালু করেছে। বিদ্যমান ব্যাংকিং পদ্ধতি সহজলভ্য না হওয়ার কারণে প্রবাসী কর্মীগণ অবৈধ পন্থায় টাকা স্থানান্তর করে থাকেন। যে জন্যে অভিবাসীদের দ্রুত,সঠিক এবং পেশাগত সেবা নিশ্চিত করতে ও রেমিটেন্স আনায়নের লক্ষ্যে সীমিত আকারে বাণিজ্যিক কার্যক্রম শুরুর কার্যক্রম প্রক্রিয়াধীন রয়েছে। বিদেশগামী এবং প্রত্যাগত কর্মীদের সহায়তা দেয়ার জন্য হজরত শাহজালাল আন্তর্জাতিক বিমানবন্দরে হেল্প-ডেস্ক স্থাপন করা হয়েছে।
মাননীয় প্রধানমন্ত্রীর স্বীয় উদ্যোগের মাধ্যমে প্রবাসীদের কল্যাণের লক্ষ্যে প্রবাসী কল্যাণ ব্যাংক প্রতিষ্ঠা নিঃসন্দেহে একটি সাহসী পদক্ষেপ। প্রবাসীদের এবং পুরো জাতির জন্য প্রবাসী কল্যাণ ব্যাংক এখন আশা এবং প্রত্যাশার এক নতুন দিগন্ত উন্মোচন করেছে।
অদিতি মিত্তল
অদিতি মিত্তল হলেন একজন ভারতীয় কৌতুকাভিনেতা, অভিনেত্রী ও কলাম লেখক। তিনি ভারতের প্রথম দিকের নারী কৌতুকাভিনেতাদের একজন। দ্য টাইমস অব ইন্ডিয়া তাকে সেরা ১০ কৌতুকাভিনেতাদের একজন বলে নির্বাচন করেছে। সিএনএনআইবিএন.কম তাকে টুইটারে ফলো করার মত সেরা ৩০ প্রতুৎপন্নমতি, বুদ্ধিমতি ও হাস্যরসাত্মক নারী হিসেবে উল্লেখ করেছে। অদিতি গ্রাজিয়া ম্যান ম্যাগাজিন, ডিএনএ ও ফার্স্টস্পট.কম এবং ফিনান্সিয়াল টাইমসে কলাম ও নিবন্ধ লিখেন।
অদিতি হিন্দি ও ইংরেজি ভাষায় পটু। পাশাপাশি ফরাসি ও স্প্যানিশ ভাষায় তার দখল রয়েছে। তিনি মনে করেন হাস্যরস মানুষকে আকৃষ্ট করার অন্যতম উপায়। তিনি টিনা ফে ও কারস্টেন উইগের ভক্ত এবং তাদের দ্বারা প্রভাবিত হয়ে তিনি নিউ ইয়র্কে তার চাকরী ছেড়ে দিয়ে ভারতে চলে আসেন ও কৌতুকাভিনয় শুরু করেন। তিনি নিজে নিজে প্রশিক্ষন নেন এবং কৌতুকাভিনয় শুরু করেন। বর্তমানে মিত্তল ভারতে ভারতীয় ও ইংরেজি ভাষার কৌতুকাভিনয়ের জনপ্রিয় মুখ। ২০০৯ সালে তিনি যুক্তরাজ্য ভিত্তিক 'দ্য কমেডি স্টোর' আয়োজিত সেসময়ের ভারতের একমাত্র স্ট্যান্ড-আপ কমেডি শো লোকাল হিরোসের প্রথম পাঁচজনের একজন হন। বর্তমানে তিনি নিয়মিত 'ক্যানভাস লাফ ফ্যাক্টরি', 'কমেডি স্টোর মুম্বাই' এবং ভারতের বিভিন্ন স্থানে ও উৎসবে, যুক্তরাজ্যের বিভিন্ন ক্লাবে ও লস এঞ্জেলসের লাফ ফ্যাক্টরিতে কৌতুক পরিবেশন করেন।
২০১৩ সালে মিত্তলকে বিবিসি লন্ডনে অনুষ্ঠিত সম্মানজনক ১০০ নারী সম্মেলনে আমন্ত্রন জানায়। ২০১৩ সালের জুলাই মাসে তিনি মুম্বাইয়ের ক্যানভাস লাফ ফ্যাক্টরিতে প্রথম একক শো "থিংস দে ওয়োন্ট লেট মি সে" করেন।
মার্কিন প্রামাণ্যচিত্র "স্ট্যান্ড-আপ প্ল্যানেট"-এ অ্যামেরিকান ও দক্ষিণ আফ্রিকান হাস্যরসের সাথে তার হাস্যরসসমূহ স্থান পায়। স্ট্যান্ড-আপ প্ল্যানেট মূলত বিশ্বের বিভিন্ন উন্নয়নশীল দেশের হাস্যরসসমূহ খুঁজে বের করে থাকে। তিনি সিএনএনআইবিএন ফেঙ্কিং নিউজে সাইরাস ব্রোয়াচার সাথে রাজনৈতিক ব্যঙ্গাত্মক শো "জয় হিন্দ"-এ অংশগ্রহণ করেন। তিনি ভারতের প্রধান দুটি কৌতুক পুরস্কার অনুষ্ঠান "ঘন্টা পুরস্কার" ও "ফিল্মফেইল পুরস্কার"-এর প্রতিষ্ঠাতা সদস্য। তাকে বীর দাসের সাথে চ্যানেল V তে প্রচারিত কমেডি সেন্ট্রাল ইন্ডিয়া বলিউড ওএমজির ফুলস গোল্ড পুরস্কারে দেখা যায়।
অদিতি বিবিসি ওয়ার্ল্ড ও বিবিসি অ্যামেরিকায় কৌতুকাভিনয়ে ভারতের পদাঙ্কস্থাপনকারী হিসেবে এবং বিবিসি এশিয়ায় আরজে নিহালের সাথে অংশগ্রহণ করেন।
মিত্তিলের কৌতুকগুলোকে "তিক্ত ও তীক্ষ্ণ" বলে বর্ণনা করা হয়। তার কৌতুকের বিষয়বস্তু ওসামা বিন লাদেন থেকে শুরু করে মিস ইন্ডিয়া বিজয়ীদের স্যানিটারি ন্যাপকিন পর্যন্ত বিস্তৃত। তিনি বলেন তার হাস্যরসের ধরণ তার একান্ত ব্যক্তিগত। তিনি ডঃ মিসেস লুতচুকে নামক চরিত্রের সৃষ্টি করেছেন কারণ তিনি বিভিন্ন মাধ্যমে লিঙ্গ বৈষম্য যেভাবে প্রদর্শিত হয় তা পছন্দ করেন না।
২০১৪ সালের ডিসেম্বর মাসে তিনি এআইবি (অল ইন্ডিয়া বোকচোদ) নকআউট অনুষ্ঠানের রোস্ট প্যানেলের সদস্য হিসেবে অংশগ্রহণ করেন। ২০১৫ সালের ফেব্রুয়ারি মাসে তিনি বিবিসি বেতার ৪-এ দ্য নাউ শোতে অতিথি হিসেবে অংশগ্রহণ করেন।
ছৈয়দ মীর জান
হযরত খাজা ছৈয়দ মীর জান শাহ সাহেব ইবনে হাসান কাবুলি-নকশবন্দি() একজন আফগান সুফি সাধক। তিনি ১৮০০ সালে আফগানিস্তানের দুররানি সাম্রাজ্যের কাবুরে জন্মগ্রহণ করেন এবং ১৯০১ সালে লাহোরে মৃত্যুবরণ করেন।
মাতা এবং পিতার উভয়ের দিক থেকে ছৈয়দ মীর জান ছৈয়দ বংশের (হযরত মুহাম্মদ (দঃ) এর কন্যা ফাতিমা এবং তার চাচাত ভাই আলী ইবনে আবি তালিবের বংশ হয়ে হযরত মুহাম্মদ (দঃ) এর বংশের সাথে গিয়ে মিলিত হয়েছে) সন্তান ছিলেন। তার পিতা যে বংশের উত্তরসূরী ছিলেন সে বংশে বার ইমামের সাতজন জন্মগ্রহণ করেন এবং মাতা যে বংশের উত্তরসূরী ছিলেন সে বংশে বার ইমামের এগার জন জন্মগ্রহণ করেন। এই বংশে ছৈয়দ বাহাউদ্দিন নকশবন্দি, ছৈয়দ আলাউদ্দিন আতার এবং খাজা থাওয়ান্দ মাহমুদও (হযরত ইহসান নামেও পরিচিত) জন্মান। কারবালার যুদ্ধের পর আহলে বায়াতের বংশধররা পুনরায় মদীনায় ফিরে যান। সেখান থেকে মুসা আল কাজিম ইরাকে চলে যান। মুসা আল কাজিমের পুত্র হামযা পারস্যে চলে যান। এরপর কয়েকজন রোখারাতে এবং সেখান কাবুলে চলে যান, যেখানে মীর জান জন্মগ্রহণ করেন।
আনসার-ভিডিপি উন্নয়ন ব্যাংক
আনসার-ভিডিপি উন্নয়ন ব্যাংক হচ্ছে বাংলাদেশের একটি রাষ্ট্রমালিকানাধীন বিশেষায়িত ব্যাংক। ব্যাংকটি প্রতিষ্ঠা করা হয়েছে বাংলাদেশ আনসার এবং গ্রাম প্রতিরক্ষা বাহিনীর সদস্যদের আর্থিক সেবা প্রদানের লক্ষ্যে।
জাতীয় সংসদে বিল পাশের ফলে এই ব্যাংকটি ১৯৯৫ সালে প্রতিষ্ঠিত হয়।
বাংলাদেশ আনসার এবং গ্রাম প্রতিরক্ষা বাহিনীর সদস্যদের সেবা প্রদানের জন্য ব্যাংকটি প্রতিষ্ঠা করা হলেও তাদের থেকে প্রয়োজনানুরূপ সুদ গ্রহনে এই ব্যাংকটি ব্যর্থ।
শকীক আল বলখী
শকীক আল বলখী (মৃত্যু: ৮১০ খ্রিস্টাব্দ) প্রাথমিক যুগের একজন সুফি সাধক ছিলেন।
ইতিহাস থেকে জানা যায় তিনি ইব্রাহিম আদহাম এর শিষ্য ছিলেন। তিনি তাওয়াক্কুল বা আল্লাহর উপর নির্ভরশীলতার গুরুত্বের উপর জোর দিতেন।
মাওদুদ চিশতি
মাওদুদ চিশতি (কুতুবউদ্দিন , শামস সুফিয়ান এবং চিরাগ চিশতি নামেও পরিচিত) প্রাথমিক যুগের একজন সুফি সাধক, তার পিতা এবং মুর্শিদ আবু ইউসুফ বিন সামানের উত্তরসূরী। তার পিতা চিশতিয়া তরিকার সাজরার (সুফি বংশানুক্রম) ১২তম ব্যক্তি এবং শরীফ যানদানি এর সাজ্জাদানশীন, যার হাতে মুরীদগণ বায়াত দান করেন।
তিনি আফগানিস্তানের চিশত নগরীতে ৪৩০ হিজরীর দিকে জন্মগ্রহণ করেন। প্রাথমিকভাবে তিনি তার পিতা ইউসুফ থেকে শিক্ষা অর্জন করেন। মাত্র সাত বছর বয়সে তিনি কোরআনে হাফেজ হন এবং ১৬ বছর বয়সেই তিনি তার শিক্ষাজীবন সম্পন্ন করেন। তার গবেষণা দু্ইটি গ্রন্থে লিখিত হয়েছে; এগুলো হল "মিনহাজ উল আরিফীন" এবং "খুলাসাত উল শরীয়াহ"। ৯৭ বছর বয়সে ৫৩৩ হিজরীর রজব মাসে (মার্চ ১১৩৯ খ্রিস্টাব্দ) তিনি মৃত্যুবরণ করেন। প্রাথমিক যুগের অনেক সুফি সাধকের ন্যায় তাকে চিশত নগরে তাকে সমাহিত করা হয়।
টার্ন
টার্ন হচ্ছে এক ধরণের সামুদ্রিক পাখি, স্টারনাইড পরিবারের সদস্য, সমগ্র পৃথিবীতেই এদের দেখতে পাওয়া যায় এবং সাধারনত সমুদ্র, নদী ও জলাভুমির পাশে বাস করে। এরা হালকা গড়নের পাখি, দীর্ঘ বিভক্ত পালকের লেজ, সরু ডানা, ছোট পা। অধিকাংশ পাখির উপরের অংশ হালকা ধূসর এবং নিচের অংশ সাদা এবং মাথায় কালো ক্যাপের মত পালক।
টার্ন পাখি অনেকটা গুলস পাখির মত এবং এরা স্কিমারস, স্কুয়াস এবং অকস এর নিকটাত্মীয়। প্রথম দিককার লেখকেরা যেমন কনরাড গেসনার, ফ্রান্সিস উইলুঘবি এবং উইলিয়াম টার্নার পরিষ্কারভাবে টার্ন এবং গুলসকে আলাদা করেননি। ১৭৫৮ সালে লিনিয়াস তার সিস্টেমা ন্যাচারা গুলস কে লরাস গণে এবং টার্ন কে স্টারনা গণে স্থান দেন।
টার্নের আকার লিস্ট টার্ন লম্বায় এবং ওজনে গ্রাম এবং কাস্পিয়ান টার্ন , এবং । এদের চঞ্চু দীর্ঘ, হালকা গড়ন এবং এদের দীর্ঘ লেজ ও লম্বা সরু ডানা ওড়ার ক্ষেত্রে বাড়তি সুবিধা দিতো। পুরুষ এবন স্ত্রী পাখি দেখতে একই রকম তবে পুরুষ পাখিটি স্ত্রী পাখির তুলনায় ২-৫% বৃহতাকৃতির হয় এবং তুলনামূলকভাবে বড় চঞ্চুর হয়। সমুদ্র বাসী টার্নের লেজ বিভক্ত পালকের এবং ইংরেজী V আকৃতির।
ক্ষুদ্র পায়ের কারণে তারা খুবই দ্রুত দৌড়াতে পারে। তারা কালেভদ্রে সাঁতার কাটে। শুধু গোছল করার প্রয়োজনে এরা পানিতে নামে। অধিকাংশ প্রাপ্ত বয়স্ক সমুদ্র টার্নের উর্ধ্বাংশ হালকা ধূসর এবং নিচের অংশ সাদা এবং মাথায় কালো ক্যাপ। পাখি ভেদে এদের পা এবং চঞ্চুর বর্ণ লাল, কমলা, হলুদ, কালো সহ বিভিন্ন রঙের হয়ে থাকে।
ছৈয়দ মাহমুদ আগা
হযরত ছৈয়দ মাহমুদ আগা শাহ সাহেব আফগানিস্তানের একজন সুফি সাধক ছিলেন। তিনি ছৈয়দ উল সাদাত হযরত ছৈয়দ মীর জান শাহ সাহেব এর বড় ভাই। মনে করা হয়ে থাকে যে ছৈয়দ মাহমুদ আগা শাহ সাহেব অক্টোবর ১৮৮২ সালে মৃত্যুবরণ করেন।
মাতা এবং পিতার উভয়ের দিক থেকে ছৈয়দ মীর জান ছৈয়দ বংশের (হযরত মুহাম্মদ (দঃ) এর কন্যা ফাতিমা এবং তার চাচাত ভাই আলী ইবনে আবি তালিবের বংশ হয়ে হযরত মুহাম্মদ (দঃ) এর বংশের সাথে গিয়ে মিলিত হয়েছে) সন্তান ছিলেন। তার পিতা যে বংশের উত্তরসূরী ছিলেন সে বংশে বার ইমামের সাতজন জন্মগ্রহণ করেন এবং মাতা যে বংশের উত্তরসূরী ছিলেন সে বংশে বার ইমামের এগার জন জন্মগ্রহণ করেন। এই বংশে ছৈয়দ বাহাউদ্দিন নকশবন্দি, ছৈয়দ আলাউদ্দিন আতার এবং খাজা থাওয়ান্দ মাহমুদও (হযরত ইহসান নামেও পরিচিত) জন্মান। কারবালার যুদ্ধের পর আহলে বায়াতের বংশধররা পুনরায় মদীনায় ফিরে যান। সেখান থেকে মুসা আল কাজিম ইরাকে চলে যান। মুসা আল কাজিমের পুত্র হামযা পারস্যে চলে যান। এরপর কয়েকজন রোখারাতে এবং সেখান কাবুলে চলে যান, যেখানে মীর জান জন্মগ্রহণ করেন।
আল-আকসা ফাউন্ডেশন
আল-আকসা ফাউন্ডেশন একটি আন্তর্জাতিক দাতব্য সংস্থা, যা ১৯৯৭ সালে প্রতিষ্ঠিত হয়। ২০০২ সালে জুলাই মাসে জার্মান কর্তৃপক্ষের দ্বারা বন্ধ হবার আগ পর্যন্ত জার্মানিতে এর সদর দপ্তর ছিলো। এর স্থানীয় শাখা নেদারল্যান্ড, ডেনমার্ক, বেলজিয়াম, সুইডেন, পাকিস্তান, দক্ষিণ আফ্রিকা, ইয়েমেন ও অন্যান্য স্থানে রয়েছে।
সদর দপ্তর:
শাখা অফিস:
আল-আকসা টিভি
আল-আকসা টিভি ( ) হল , হামাস পরিচালিত অফিসিয়াল টিভি চ্যানেল । এর কর্মসূচির মধ্যে রয়েছে , সংবাদ এবং হামাসের কার্যক্রমকে তুলে ধরা ।
আব্দুল ওয়াহিদ বিন যাইদ
আব্দুল ওয়াহিদ বিন যাইদ আবুল ফদল (Abdul Wāḥid bin Zaid Abul Faḍl; মৃত্যু: শাওয়াল ২১, ৭৯৩ হিজরী) প্রাথমিক যুগের একজন সুফি সাধক। তিনি হাসান বসরির একজন উত্তরসূরী ছিলেন এবং চিশতীয় তরিকার সাজরার (সুফি বংশানুতক্রম) অনুযায়ী ২য় পুরুষ এবং ফুধল বিন আয়াধের মুর্শিদ (পীর) ছিলেন।
আব্দুল ওয়াহিদ বিন যাইদ "ফাযাইল-এ-সাদাকাত" এ উদৃতি করেন যে তিনি একজন বিশিষ্ট চিশতীয় ফকির থেকে পরামর্শ গ্রহণ করেছিলেন। তিনি আরো উল্লেখ করেন যে খাজা হাসান আল-বসরী হাতে বায়াত দানের পূর্বে ইমাম আবু হানিফা থেকে শিক্ষা গ্রহণ করেছিলেন।
তার জন্মের সাল অজ্ঞাত কিন্তু বলা হয়ে থাকে যে তিনি ১৭৬, ১৭৭ বা ১৮৬ হিজরীতে যা সম্ভবত ৭১১ খ্রিস্টাব্দে জন্মগ্রহণ করেন। তিনি সম্ভবত ২৭ সফর জন্মান। ইরাকের বসরায় তার মাজার রয়েছে।
মেঘনা ব্যাংক লিমিটেড
মেঘনা ব্যাংক লিমিটেড হচ্ছে বাংলাদেশের একটি বানিজ্যিক ব্যাংক যেটি প্রতিষ্ঠিত হয় এপ্রিল ২১,২০১৩ সালে। ব্যাংকটির ব্যাপস্থাপনা পরিচালক আদিল ইসলাম।
কর্মসংস্থান ব্যাংক
কর্মসংস্থান ব্যাংক হচ্ছে বাংলাদেশের একটি রাষ্ট্রায়ত্ত বানিজ্যিক ব্যাংক। ব্যাংকটি প্রতিষ্ঠিত হয়েছে বেকারদের অর্থ সহায়তা দিয়ে ক্ষুদ্র শিল্প গড়ে তুলতে উৎসাহী করার লক্ষ্যে।
ব্যাংকটি ৩ বিলিয়ন টাকা মূলধন নিয়ে ১৯৯৮ সালে প্রতিষ্ঠিত হয়েছিল। গ্রাম্য এলাকার মানুষের আয় বাড়ানোর লক্ষ্যে এই ব্যাংক প্রতিষ্ঠিত হয়।
বাঘাবাড়ী বন্দর
বাঘাবাড়ী বন্দর হল বাংলাদেশের একটি প্রধান নদীবন্দর ।এটি বাংলাদেশ এর রাজশাহী বিভাগ এর অন্তর্গত।এটি যমুনা নদী পশ্চিম তীরে অবস্থিত ।এই বন্দরের দ্বারা দেশের উত্তর অংশের কৃষি কাজে ব্যবহৃত রাসায়নিক সার এই নৌবন্দর দ্বারা আনা হয়। এই বন্দর দ্বারা চট্টগ্রাম বন্দর থেকে কয়লা ,ডিজেল, রাসায়নিক সার নদী পথে আনা হয় ছোটো জাহাজে করে ।
বন্দরটি বর্তমানে নাব্যতা সংকটে ভুগছে।এই বন্দরে জাহাজ চলাচল করার জন্য ১০ ফুট গভীরতা প্রয়োজন।কিন্তু বর্তমানে এর গভীরতা ৭ থেকে ৮ ফুট রয়েছে।।বন্ধর থেকে পণ্য দ্রব্য দেশের অন্যত্র পরিবহনেও সমস্যা হচ্ছে।
ব্রততী বন্দোপাধ্যায়
ব্রততী বন্দোপাধ্যায় ‍বা ব্রততী ব্যানার্জী বাংলা ভাষার একজন বিশিষ্ট আবৃত্তিকার।
তিনি "সারথি" নামে একটি বাঙ্গালী গ্র্রুপের সদস্য। তিনি রবীন্দ্রনাথ ঠাকুর, কাজী নজরুল ইসলাম, সুকুমার রায় এবং শঙ্খ ঘোষের কবিতা আবৃত্তির জন্য বিশেষভাবে পরিচিত।
ব্রততী বন্দোপাধ্যায় কলকাতার একটি শহরতলী হৃদয়পুরে মঞ্জুল কুমার বন্দ্যোপাধ্যায় এবং মায়া বন্দোপাধ্যায়ের পরিরারে জন্মগ্রহণ করেন। ব্রততী কলকাতার বেথুন কলেজিয়েট বিদ্যালয়ে তার শিক্ষাজীবন শুরু করেন। কলকাতা বিশ্ববিদ্যালয় হতে তিনি অর্থনীতির উপর ১ম শ্রেণীতে স্নাতোকত্তর ডিগ্রী অর্জন করেন।
* "চিরসখা"
* "হিপ হিপ হুররে"
* "ফাগুন হাওয়া"
* "প্রেমের বাদল নামিলো"
* "ব্রততী বন্দোপাধ্যায় কবিতা সংগ্রহ "' (খন্ড:০১-০৬)
* "আমি সেই মেয়ে"